recursal/SuperWikiNEXT-32B huggingface dataset:
**懷聖寺**（粵拼：waai4 sing3 zi6\*2），又叫**光塔寺**（gwong1 taap3 zi6\*2）、**懷聖光塔寺**、**龍鳳寺**（lung4 fung6 zi6\*2）、**禮拜寺**（lai5 baai3 zi6\*2），係中國廣東省廣州市入面嘅一間清真寺，喺越秀區光塔路56號。間寺喺唐朝嗰陣起，係中國保存得最早嘅清真寺，亦係世界上最早嘅清真寺之一，而家係中國國家級嘅保護文物單位。懷聖寺同揚州嘅仙鶴寺、泉州嘅清淨寺、杭州嘅鳳凰寺，並列為中國四大清真古寺。呢間寺重係廣州五大伊斯蘭聖地入面嘅其中一笪地。

歷史
--

喺1860年影嘅光塔
喺唐朝初期，伊斯蘭教先知穆罕默德就派咗4個門徒嚟中國傳教，其中宛葛素喺公元618—620年時，運海上絲綢之路嚟到廣州，佢就喺呢度開始入到中國傳教。到咗貞觀元年（627年），宛葛素同廣州住緊嘅阿拉伯人一齊捐錢起咗間清真寺嚟紀念穆罕默德，所以個名嗌做「懷聖」，沿用至今。雖然話懷聖寺喺元朝至正三年（1343年）嗰陣畀人縱火焚毀，但係7年之後（1350年）又起返。而家嘅建築係清朝康熙卅四年（1695年）重建。到咗1949年之後，懷聖寺就搞咗3次比較大規模嘅修葺，建築風格保持咗原先噉。

建築嘅特色
-----

懷聖寺入面嘅禮拜殿
喺懷聖寺入面睇嘅光塔
### 大殿

懷聖寺嘅塔係向南嘅，佢嘅佔地面積有2966平方米，而成間建築係用咗中國傳統嘅對稱佈局，佢喺主軸線入面整咗3棟門、睇月樓、禮拜殿同藏經閣響度。而禮拜殿喺向東嘅，而佢間嘢嘅比例、色彩同裝飾方面，都係有西亞嘅風格。

### 光塔

內文：光塔
光塔就嘅正式名係嗌「懷聖塔」，喺教徒練緊經嗰陣，成日喺座塔頂度用阿剌伯話嚟讀「邦卡」（阿拉伯文：بنكا‎）嘅讀音（粵語翻譯係「大嗌」噉解），所以咪俾人嗌咗「邦卡樓」。由於嗰陣時塔重喺個珠江邊度，唐朝嗰陣，有時晚黑都可以睇到個塔頂吊住眼燈，嚟幫啲船嚟導航，所以咪嗌咗「光塔」或「番塔」嘅名囉。

而光塔係喺唐朝嘅貞觀年間起嘅，明朝初葉俾颶風吹冧咗，但係到咗1934年重新裝修座塔嗰陣，就改咗做尖頂。

而家
--

而家呢度凈畀穆斯林教徒入去，唔畀社會人士入去。而教徒成日喺星期五同伊斯蘭教節嗰陣嚟拜神，尤其係廣交會期間同穆斯林嘅開齋節嗰陣，有好多阿剌伯人都嚟呢度拜神嘅。但係，懷聖寺入面嘅把守同禮品商舖入面嘅本地穆斯林都唔反對啲唔係穆斯林嘅人入去參觀嘅，主要係負責睇呢棟寺入面嘅穆斯林家庭唔畀啲人隨便參觀。另外，廣州市伊斯蘭教協會就係喺呢度。

附近嘅交通
-----

* 電車：

人民中路站、西門口（中山六路）站、中山六路站
* 巴士：

光塔路站、人民中路站、惠福路（省醫門診部）站、西門口（中山六路）站、中山六路站
* 地鐵：

1號綫：西門口站

入場須知
----

1. 呢間寺院凈畀全球各地嘅穆斯林佬入去，唔對外開畀其它遊客。
2. 雖然唔反對旅遊觀光隊入去睇，但入去之前一定要事先預約。
3. 寺院要求穿着方面都好嚴格。女仔唔可以着得太光，男仔都唔畀着短褲入去。
4. 寺院入面唔畀食煙同飲酒。
5. 大殿入面唔畀任何遊客入去，凈畀喺出面嗌負責人開門睇。

連出去
---

|  |  |
| --- | --- |
|  | 維基同享有多媒體嘅嘢：**Huaisheng Mosque** |

* 第09期 怀圣寺始建唐朝 光塔虽斜但无恙 古寺铭刻圣人言高塔千年保真身 - 《南方都市報》
* 怀圣寺,广州怀圣寺攻略/地址/图片/门票 携程旅游

| * 睇
* 傾
* 改
廣州五大伊斯蘭聖地 |
| --- |
| 懷聖寺 · 先賢清真寺 · 濠畔寺 · 南勝寺 · 小東營清眞寺 |
金山郊野公園成群結隊嘅馬騮
香港濕地公園
香港雖然面積細，但物種豐富程度絕對可以同鄰近嘅海南島同台灣相比。

受到地形所礙，香港有大概75%土地屬郊區，未曾開發成市鎮 。由於受香港城市擴張嘅影響，郊區同城市嘅距離非常之近，市民同埋旅客可以喺短時間內前往郊區。2005年，前往郊野公園嘅遊人達 1,200 萬人次，進行遠足、燒烤、露營等活動 。郊區內嘅自然生態盎然，有多種香港稀有、獨有品種棲息，同密集嘅市區發展形成強烈嘅對比。呢啲潛在嘅自然生態旅遊資源，獲得政府近年進行評估發展 。

政府喺郊區開闢咗 23 個郊野公園同 17 個特別地區，共佔地 416.44 km²，即全港土地約 38 %。呢啲地域受到法例保護，交由漁農自然護理署（漁護署）管理。郊野公園主要係為市民提供郊野康樂設施，而特別地區則主要為保護自然生態環境。除咗郊野公園，香港亦設有4個海岸公園同1個海岸保護區，同樣受到法例保護。海岸公園同保護區面積有 24.30 km²，畀市民欣賞珊瑚等海洋景觀及生物，亦可以進行潛水、獨木舟、風帆及海底攝影等活動 。

政府指定嘅郊野地區受到法例保護，並有漁護署管理，自然生態環境得以維護發展。截至2006年6月，境內維管植物超過 3,100 個物種或變種，當中 2,100 個係本土植物，油杉（*Keteleeria fortunei*）、紅皮糙果茶（又叫克氏茶，*Camellia crapnelliana*）以及大苞山茶（又叫葛量洪茶）等稀有植物已經由漁護署成功繁殖。陸棲哺乳動物則有 56 種，當中以赤麂、馬騮、赤腹松鼠、臭鼩以及各種蝙蝠最常見 。

雀鳥方面，喺香港本地繁殖嘅鳥類大概有 120 種。由於香港位處亞洲候鳥遷飛路線上嘅中途站，因此濕地、草原等成為多種野生鳥類嘅棲息地。瀕危品種黑臉琵鷺亦會喺香港過境。位於新界西北部嘅米埔沼澤區最多候鳥棲息，所屬嘅后海灣濕地由1995年起根據《拉姆薩爾公約》列為國際重要濕地。鄰近約 61 公頃土地喺2000年劃為濕地公園，畀遊客觀賞自然生態 。

兩棲類同爬行類動物就合共有超過 100 種，其中蛇佔 50 多種，蜥蜴佔 20 多種，另外有大概 24 種兩棲類同埋大概 10 種龜鱉類動物。香港特有物種包括鮑氏雙足蜥（*Dibamus bogadeki*）同埋盧氏小樹蛙，連同其他動物受到《野生動物保護條例》保護。喺南丫島深灣繁殖嘅綠海龜，就係唯一喺香港繁殖嘅海龜。香港境內昆蟲亦種類繁多，包括超過 230 種蝴蝶、110 種蜻蜓，當中亦有香港獨有嘅品種 。

至於水生動物方面，由於香港地理位置關係，主要品種都係熱帶嘅，但海流同埋季候風亦會帶嚟啲溫帶品種。香港水域最常見嘅魚類係鯡魚類（*Clupeidae*）、黃花魚（*Sciaenidae*）同埋鯛魚（*Abramis*）等。另外，東部水域由於唔會受到以西北嘅珠江水流影響，珊瑚同埋甲殼類物種亦都較多，全港水域共有84個石珊瑚（*Scleractinia*）品種 。海洋哺乳動物就以定居於香港嘅中華白海豚同埋江豚最出名，一年四季都可以喺香港水域見到佢哋嘅蹤影。據漁護署統計，香港同埋珠江口水域至少有 1500 條白海豚。

參閱
--

* 香港岩石
* 香港珊瑚
* 香港無花植物
* 香港紅樹
* 香港有花植物
* 香港昆蟲
* 香港無脊椎動物
* 香港魚類
* 香港兩棲類
* 香港爬蟲類
* 香港鳥類
* 香港哺乳動物

相簿 (香港植物)
---------

* 洋紫荊洋紫荊
* 葛量洪茶嘅朔果葛量洪茶嘅朔果
* 細葉榕細葉榕
* 羅漢松羅漢松

相簿 (香港動物)
---------

* 燕鳳蝶燕鳳蝶
* 截斑脈蜻截斑脈蜻
* 弧邊招潮蟹弧邊招潮蟹
* 香港瘰螈香港瘰螈
* 沼蛙沼蛙
* 緬甸蟒蛇緬甸蟒蛇
* 綠海龜綠海龜
* 麻鷹麻鷹
* 黑臉琵鷺黑臉琵鷺
* 豹貓豹貓
* 中華白海豚中華白海豚

參考
--

1. 1 2 3 4 5 6 7  香港政府新聞處：《香港便覽》系列，2006年6月更新。
2. ↑  香港政府旅遊事務署：新界北部綠色旅遊發展計劃諮詢分析報告，2005年3月。

| * 睇
* 傾
* 改
香港植物 |
| --- |
| 顯花植物 · 松柏類 · 紅樹 · 蕨類 · 地衣 · |

| * 睇
* 傾
* 改
香港動物 |
| --- |
| 哺乳類 · 鳥類 · 爬蟲類 · 兩棲類 · 魚類 · 蝴蝶 · 蜻蜓 · 昆蟲 · 無脊椎動物 |

| * 睇
* 傾
* 改
香港主題 |
| --- |
| 史 | 南越 · 宋朝 · 元朝 · 明朝 · 清朝 · 英治 · 日治 · 1950年代 · 1960年代 · 1970年代 · 1980年代 · 1990年代 · 2000年代 · 2010年代 · 2020年代 |
| 地理 | 氣候 · 生態 · 郊野公園 · 人口 |
| 文化 | 語文 · 粵字 · 文學 · 報紙 · 核心價值 · 宗教 · 節日 · 大戲 · 粵語流行曲 · 港產片 · 電視 · 芭蕾舞團 · 建築 · 博物館 · 塗鴉 · 漫畫 · 幽默 · 飲食文化 · 玩具 · 洋紫荊 · 婚禮 · 殯儀 |
| 政治 | 主權移交 · 基本法 · 首長 · 行政 · 司法 · 立法 · 區議會 · 選舉 · 自治運動 · 獨立運動 · 示威 |
| 公共服務 | 醫院 · 教育 · 紀律部隊 · 政府部門 |
| 經濟 | 港元 · 銀行 · 上市公司 · 交易所 ·  港口 |
| 旅遊 | 迪士尼樂園 · 海洋公園 · 濕地公園 · 星光大道 · 維多利亞港 · 地標同旅遊景點 |
| 交通 | 機場 · 鐵路 · 道路 · 的士 · 巴士 · 公共小巴 · 主要公路 · 隧道 |
| 運動 | 賽馬 · 足球代表隊 |
| 人 | 演員 · 漫畫家 · 童星 |
| 其他 | 通訊 |
**香港眾志**（**Demosistō**）係香港本土化政黨，2016年4月10號創黨，2020年6月30號解散，創黨主席係前學聯秘書長羅冠聰（拉士一任嘅主席係林朗彥），創黨副主席係前學民思潮發言人黎汶洛（2018年退黨），秘書長係前學民思潮召集人黃之鋒，創黨副秘書長係前學民思潮發言人周庭。

名
-

中文名「香港眾志」，意思係「聚眾之志」，即係話要扭轉香港命運就要靠香港普羅大眾嘅意志。

英文名「Demosistō」，由解做人民嘅希臘文「Demo」字同解做企起身嘅拉丁文「sistō」組成，即係話要大家齊齊團結。

議席
--

2016年，香港眾志派出羅冠聰參選第6屆香港立法會選舉嘅香港島選區地區直選，結果一擊即中，成功當選。但去到2017年，羅冠聰因為被指褻瀆立法會誓言，被法庭裁定喪失議員資格。

摺埋
--

2020年6月30號，因應港版國安法通過，而林朗彥、羅冠聰、周庭、黃之鋒、敖卓軒、鄭家朗亦相繼退出，香港眾志由即日開始唔再存在。

後續
--

香港眾志摺埋後，創黨主席羅冠聰隨即出走到英國。2021年5月有個黃色經濟圈消費優惠平台「懲罰Mee」推出，幕後搞手係幾位前香港眾志成員。2023年7月5號，香港警務處國家安全處先後拘捕咗5名前香港眾志成員，話佢哋涉嫌干犯《港區國安法》下嘅「串謀勾結外國或者境外勢力危害國家安全」罪。警方又話佢哋透過營運「懲罰Mee」，賺錢支持流亡海外嘅香港眾志創黨主席羅冠聰從事危害國家安全嘅活動。

參考
--

* 黃之鋒牽頭新政黨 Demosistō　周日成立

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |

| * 睇
* 傾
* 改
自決派 |
| --- |
| 組織 | 香港眾志 ‧ 小麗民主教室 ‧ 土地正義聯盟 ‧ 社區公民約章

|  |  |
| --- | --- |
| 其他 | 蒞地基督徒 |

 |
| 人士 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 組織成員 | 

|  |  |
| --- | --- |
| 香港眾志 | 羅冠聰（主席） ‧ 黃之鋒（秘書長） ‧ 周庭（副秘書長） |
| 小麗民主教室 | 劉小麗（代表） |
| 土地正義聯盟 | 朱凱廸（副主席） |

 |
| 社運人士 | 黃琛喻（2016年香港立法會選舉新界東選區參選人） |

 |
| 參閱：香港政治 |
《星際啟示錄》電影海報
《**星際啟示錄**》（***Interstellar***）係一部2014年嘅美國科幻電影，由基斯杜化路蘭執導，主演係馬修麥康納希、安妮夏菲維、謝茜嘉謝西婷、標艾雲、加西艾佛力、艾蓮貝絲妲、尊力高、米高堅。

基斯杜化路蘭同佢細佬尊立頓路蘭一齊編劇，2007年就定咗劇本。佢同佢個老婆Emma Thomas一齊監製，加州理工學院嘅物理理論學家基普索恩係執行製作人，同埋做電影嘅科學顧問。電影劇本最初吸引咗史提芬史匹堡嘅興趣，想做導演，但喺2009年，史匹堡間公司夢工廠由派拉蒙移咗去華特迪士尼影業集團，派拉蒙需要揾新導演執導《星際啟示錄》。尊立頓路蘭建議佢阿哥基斯杜化路蘭喺2012年參與呢個項目。

演員
--

* 馬修麥康納希 飾 Joseph "Coop" Cooper
* 安妮夏菲維 飾 Dr. Amelia Brand
* 謝茜嘉謝西婷 飾 Murphy "Murph" Cooper
	+ 麥姬絲霍兒 飾 後生嘅Murphy
	+ 艾蓮貝絲妲 飾 好老嘅Murphy
* 尊力高 飾 Donald
* 米高堅 飾 John Brand教授
* 加西艾佛力 飾 Tom Cooper
	+ Timothée Chalamet 飾 後生嘅Tom
* Wes Bentley 飾 Dr. Doyle
* 標艾雲 飾 TARS（配音、木偶表演）同CASE（木偶表演）
* Josh Stewart 飾 CASE（配音）
* 杜飛格雷斯 飾 Getty
* 麥迪文 飾 Dr. Mann
避孕海綿
**避孕海綿**係一種避孕裝置，用嘅方法好似衞生棉條，要響性交之前塞入陰道，拒絕精蟲入去子宮；避孕海綿有殺精劑，可以避免尐精蟲郁。避孕海綿嘅效果無口服避孕藥或者子宮內避孕器咁好，而且防止唔到性病傳播。

用法
--

有尐牌子嘅避孕海綿先要加水，令海綿入面尐殺精劑活化先用得；有尐牌子係開封之後就用得。

避孕海綿要響性交之前24個鐘放入體內，性交之後要擺喺體內六個鐘以上，響陰道拎出嚟之後唔可以再用。

副作用
---

有尐人會對避孕海綿入面嘅殺精劑過敏。用避孕海綿會增加患念珠菌症同尿道感染嘅風險。用得唔啱可能會造成中毒性休克綜合症。

參考
--

1. ↑  Bith Control Sponge 互聯網檔案館嘅歸檔，歸檔日期2014年1月9號，. Planned Parenthood. (2011). Retrieved February 3, 2010.
2. ↑  〈避孕海綿 台灣也買得到〉. 自由時報. 原著喺2011-02-19歸檔. 喺2014-03-17搵到.
3. ↑  "How Well Does Today Sponge Prevent Pregnancy?". *Today Sponge*. Allendale Pharmaceuticals. 原著喺2006-07-17歸檔. 喺2006-08-17搵到.
4. 1 2  Mayo Clinic. (2010). Retrieved February 3, 2011
5. 1 2  "The Birth Control Sponge". *Global Health Options*. 2004. 原著喺2006-08-19歸檔. 喺2006-10-06搵到.
座標: 45°47′12″N 126°42′18.9″E﻿ / ﻿45.78667°N 126.705250°E﻿ / 45.78667; 126.705250

 **哈爾濱東站**（粵拼：haa1 ji5 ban1 dung1 zaam6）
，原名**三棵樹站**（saam1 fo2 syu6 zaam6），係位於中國黑龍江哈爾濱道外區嘅火車站，由哈爾濱鐵路局管轄。而家呢個站係一等站，做客貨兩運以及列車編組。有京哈、哈佳、拉濱、濱北呢啲鐵路交滙。同時呢個火車站亦係中國大陸嘅一類對外開放口岸，叫做**哈爾濱內陸港**haa1 ji5 ban1 noi6 luk6 gong2，係個鐵路口岸。

史
-

1932年12月因爲整拉濱鐵路開始起呢個站，1934年6月完工，當年9月1號正式開站，因爲舊時呢度係荒草塘，得站前面有三樖大樹，所以起名做三棵樹站。啱起成時，站廳面積578 m²，有11條站綫、6條專用綫、信號樓南北各一處、三間扳道房、兩個旅客站臺、一條旅客木天橋。因爲運量增加，1936年擴建成22條站綫、12條專用綫，1937年再將運轉室由木構改成磚構，再加多條站綫。

1934年9月松花江東江橋落成，連通呼海鐵路，亦即濱北綫。1938年連通香坊站、哈爾濱站，亦即三棵樹鐵路。

1950─1970年代有過好多次嘅技術改造，比如1959年按鐵路局設計擴建編組場，當年3月11號興建，但係唔夠，所以作爲七五重點建設項目之一，喺1987年開工，包括拓建站廳五千平方米，增加兩條到發綫、一個站臺、一條旅客天橋，1988年10月搞掂新站廳，1990年全部完工。

1990年10月改名做哈爾濱東站。2002年又再裝修次大廳、站臺，加咗電子屏幕、行包辦理處、售票廳。

2013年9月26號，哈爾濱地鐵1號綫開通，哈爾濱東站同地鐵接駁，所在嘅地鐵站叫哈東站站。到2019年初，呢個地鐵站改名成哈爾濱東站，同鐵路站一樣名。

營運
--

啱開站時，呢個站有去舒蘭、拉法、五常、佳木斯嘅旅客列車，每日開出9對列車，日均發送旅客兩千人；連通三棵樹鐵路後，每日開出11對列車，其中有一列重係國際列車，直接開去釜山。1943年因爲太平橋站通車，連通北部綫路，呢個站嘅客流有所下落。不過之後呢個站嘅客流繼續增長，1980年發送旅客141萬人，1990年上升到196萬人。

而貨運方面，滿洲國時貨運量好少，年均貨運量29萬噸，日均裝11車、卸9車。之後亦同客流一齊增長，1990年貨運量258萬噸，日均裝84車、卸246車，所以係哈爾濱緊要嘅物資集散地。

攷
-

1. 1 2 3 4 5 6 7 8 9  〈《哈爾濱市志 交通》第三篇 鐵路 第一章 綫路與車站 第二節 主要車站〉. 哈爾濱市人民政府地方志辦公室. 原著喺2011年7月4號歸檔. 喺2015年2月23號搵到.
2. 1 2 3  〈哈爾濱東火車站介紹〉. 火車網. 原著喺2015年4月19號歸檔. 喺2015年2月23號搵到.
3. 1 2  〈哈爾濱火車站大事記〉. 《生活報》. 搜狐新聞. 2005年3月19號. 喺2015年2月23號搵到.
4. ↑  〈哈東站站〉. 哈爾濱地鐵. 2013年10月21號. 原著喺2015年9月23號歸檔. 喺2015年2月23號搵到.

睇埋
--

* 哈爾濱站

| * 睇
* 傾
* 改
經過嘅鐵路綫及各站一覽 |
| --- |
| 

|  **濱北鐵路** |
| --- |
| 

---

|  |
| --- |
| 哈爾濱東 - 新松浦 - 徐家 - 呼蘭 - 沈家 - 康金井 - 石人城 - 白奎堡 - 興隆鎮 - 萬發屯 - 綏化 - 沙園 - 秦家 - 四方臺 - 張維屯 - 綏棱 - 東邊井 - 海倫 - 扎音河 - 海北 - 通北 - 楊家 - 李家 - 趙光 - 福光 - 北安 |

 |
| 

---

 |
| 

|  |  |
| --- | --- |
|  | 睇 • 論 • 改 • 歷 |

 |

|  **三棵樹鐵路** |
| --- |
| 

---

|  |
| --- |
| 哈爾濱 - 濱江 - 太平橋 - 哈爾濱東 - 東門 - 新香坊 |

 |
| 

---

 |
| 

|  |  |
| --- | --- |
|  | 睇 • 論 • 改 • 歷 |

 |

 |
**概率性路線圖** （英文：**probabilistic roadmap**, **PRM**）係機械人學當中嘅一種運動規劃演算法，確定到條路徑喺機械人個起始位形戥目標位形之間嘅（「位形」即「位置」撈「形態」，又譯「組態」，英文：configuration），同時又可以避埋啲碰撞（collisions）。

概率性隨機地圖演算法個示例，探索緊啲圍繞多個多邊形厏埞嘢嘅路徑。
PRM 背後嘅基本思想係從個機械人嘅位形空間裏頭隨機抽到一啲樣本，測試佢哋係咪喺自由空間入便，並且運用本地規劃器（local planner）嘗試捉啲位形連埋其他啲位形喺附近嘅。起始位形同目標位形得到添加之後，對個結果圖形應用圖搜索演算法就確定到起始位形同目標位形之間條路徑。

概率性路線圖規劃器由兩動組成：構建階段同查詢階段。喺構建階段構建一幅路線圖（圖）嚟逼近啲運動係可以喺環境入便達成嘅。詳細嚟講首先，創建一個隨機位形。然之後，連佢到一啲相鄰位形，通常係連嗮 *k* 個至近嘅鄰居或者某距離範圍內嘅所有鄰居。啲位形同埋啲連接一路着添加到幅圖裏便直到幅路線圖夠密。喺查詢階段，開始同目標位形着連到幅圖上，條最短路徑就可以透過Dijkstra演算法查得到。

畀定某啲相對較弱嘅條件畀個自由空間形狀嘅話，PRM 可以着證明得到係概率完備嘅，意思係隨住啲採樣點嘅數量冇限制噉增加上去，演算法搵唔到路徑（若果條路徑存在）嘅概率接近於零。個收斂速度取決於自由空間嘅某啲可見性性質、由本地規劃器確定嘅。粗粗噉講，若果每粒點都睇得到個空間嘅好大一柵，而且空間嘅每柵子集入便，其中一大柵又可以睇到個補集柵嘅一大柵（一路牐開、細分），係噉個規劃器就好快搵得到一條路徑。

PRM 方法嘅發明歸功於Lydia E. Kavraki。喺基本嘅 PRM 方法基礎上有好多變體，其中一啲複雜之極，係改唨採樣策略同埋連接策略嚟追求實現得到更加快嘅速度；參睇 Geraerts & Overmars (2002) 相關討論。

睇埋
--

* 快速探索隨機樹（RRT）

考
-

1. ↑  Kavraki, L. E.; Svestka, P.; Latombe, J.-C.; Overmars, M. H. (1996), "Probabilistic roadmaps for path planning in high-dimensional configuration spaces", *IEEE Transactions on Robotics and Automation*, **12** (4): 566–580, doi:10.1109/70.508439.
2. ↑  Erbland, Kate (2013-10-14). "Dr. Lydia E. Kavraki: A Woman Making Robots Work". *Mental Floss* (英文). 喺2019-10-07搵到.`{{cite web}}`: CS1 maint: url-status (link)
3. ↑  "Lydia E. Kavraki named 2017-2018 ACM Athena Lecturer". *www.acm.org* (英文). 喺2019-10-07搵到.
4. ↑  Geraerts, R.; Overmars, M. H. (2002), "A comparative study of probabilistic roadmap planners", *Proc. Workshop on the Algorithmic Foundations of Robotics (WAFR'02)* (PDF), pp. 43–57, 原著 (PDF)喺2011年10月2號歸檔, 喺2021年6月16號搵到.

|  |  |
| --- | --- |
| Stub icon | 呢篇同機械人相關嘅文係楔位文。歡迎幫維基百科擴寫佢。睇 • 論 • 改 • 歷 |
| 邁爾造船廠 |
| --- |
| **公司型態** | 有限合資公司
  |
| 創辦時間
  | 1795年1月28號 |
| **總部地址** | 德國帕彭堡
  |
| **緊要人物** | Bernard Meyer（CEO）Tim Meyer
  |
| 員工人數
  | 大概3600人 |
| 營業額
  | 19億 歐羅 |
| 主要產業
  | 造船
  |
| 公司網址
  | www.meyerwerft.de |

Map
邁爾造船廠係德國最大嘅豪華郵輪造船企業，總部嚮帕彭堡。佢重係歐洲工業遺產路線（德文：Europäische Route der Industriekultur）嘅重要構成部分。

公司歷程
----

**工業革命時代**

邁爾造船廠創辦于1795年1月28號， 恰開始淨係生產木船，後尾喺1872年先開始生產带有蒸汽机驱动嘅鐵壳船。

* 邁爾造船廠嘅有頂船塢邁爾造船廠嘅有頂船塢
* 有頂船塢作業船台有頂船塢作業船台
* 造船廠航空影相造船廠航空影相
* 造船廠入口處造船廠入口處
* 造船廠外景造船廠外景
* 施工影相施工影相

  

**戰後生存時代**

喺兩次世界大戰期間，造船廠主要負責生產用于沿海活動嘅漁業蒸汽船，領航船，輕型船舶以及客船，除此之外仲忙于艦船嘅修理事宜。

因爲係少數淨負責生產少量軍用產品嘅企業，甚少受到指責，所以佢哋可以喺戰後嘅歲月中夾縫生存。1961年開始，爾道大概生産咗50隻油輪。除此之外重生產過渡船，集裝箱船。80年代中期開始，主要系通過生產豪華郵輪出名。

### 豪華郵輪時代

1985年，爾道起咗嗰陣世界上最大嘅有頂船塢建築，並于1987年開始運營。爾個有頂船塢建築喺1990年延長咗100米之後總長達370米，寬101.5米，高60米。建築入邊個船台長358米，寬39米。

2000年，開始起第二個有頂船塢建築（長384米，寬125米，高75米）。喺2002年完成嘅第二棟有頂船塢入邊，個船台嘅尺寸系362×45米。

2007年，第二個有頂船塢嘅擴建工程將棟建築延長咗120米，[6]長度達504米，爾個有頂船塢建築已經成爲世界上最大嘅室內船塢建築。

2011年，造船廠慶祝咗自己嘅豪華郵輪造船25周年。

特色觀光
----

每年大概有30萬人通過歐洲工業遺產路線參觀爾間造船廠。同時造船廠附近會定期舉行大型嘅音樂節，人氣幾高吓。

造船廠基本每日都會開放參觀嘅，成人票價系15歐左右，小童半價，開始入場參觀基本喺晏晝嗰陣，參觀時常系兩個鐘頭左右。

要注意嘅系，無論線上買飛定線下買，都要提前半個鐘領票，佢哋過時不候。

因私家車無法入園區，領咗票之後要慢慢等先會有巴士來接遊客一齊去參觀造船廠。

之後會帶你先睇一段影片，然後畀你跟著導遊參觀展廳，並和你講述造船廠歷史。

再然後會和你講述佢哋嘅廠區規劃，員工發展同埋全球業務，最後會帶你隔著玻璃觀賞船台上邊嘅員工作業。

若果運氣尚可，可以撞見郵輪順著條埃姆斯河進入北海。

爭議矛盾
----

喺2016年4月，邁爾造船廠和23年工齡嘅造船廠工會主席傳出因互不信任而引起嘅矛盾。

喺2016年8月，工會主席同邁爾造船廠和解並離開公司。

參攷
--

1. ↑  *Meyer Werft bis ins Jahr 2023 ausgelastet.* 29.
2. ↑  Bundesanzeiger: www.bundesanzeiger.de; MEYER NEPTUN GmbH Konzernabschluss
3. ↑  "Unternehmensgeschichte". *www.meyerwerft.de*. 原著喺2019-03-20歸檔. 喺2019-05-28搵到.
4. ↑  "Über die Werft". *www.meyerwerft.de*. 喺2019-05-28搵到.
5. ↑  Nordwest-Zeitung (2019-03-18). "Zisch: Meyer Werft kreiert Luxus in Papenburg". *www.nwzonline.de* (德文). 喺2019-05-28搵到.
6. ↑  Hamburg, Hamburger Abendblatt-. "Zeitungsarchiv - Hamburger Abendblatt". *www.abendblatt.de* (德文). 喺2019-05-28搵到.
7. ↑  GmbH, DVV Media Group. "Startseite". *THB* (德文). 喺2019-05-28搵到.
8. ↑  "Nach Rechtsstreit um Kündigung: Betriebsrat: Ibrahim Ergin hört bei Meyer Werft auf". *www.noz.de*. 原著喺2019-05-28歸檔. 喺2019-05-28搵到.

出面網頁
----

* 帕彭堡旅遊
* 德國國家圖書館目錄
* 邁爾造船廠網址
* 尼普造船廠
* 邁爾-尼普集團
* 邁爾造船廠維基公共相片

|  |  |
| --- | --- |
| 權威控制 | 
* VIAF: 222545942
* ISNI: 0000 0004 4685 8424
* GND: 10366016-1

 |
**調節變數**（粵拼：tiu4 zik3 bin3 sou3；英文：**moderator variable**）係指一個「調節」另外兩個變數之間嘅關係嘅變數，而調節變數施加嘅效應就係所謂嘅**調節效應**（**moderation effect**）－又或者叫**統計互動**（**statistical interaction**）。

畫做圖嘅話，調節效應可以想像成以下噉嘅模型，圖入面嘅 {\displaystyle X}、{\displaystyle Y} 同 {\displaystyle W} 係變數，當中 {\displaystyle W} 係調節變數，{\displaystyle X} 同 {\displaystyle W} 之間有統計互動（{\displaystyle W} 影響 {\displaystyle X} 嘅效果），而箭咀表示「能夠影響」。

迴歸分析
----

用迴歸分析諗嘅話，調節效應可以噉表達：

{\displaystyle Y=b\_{0}+b\_{1}x\_{1}+b\_{2}x\_{2}+b\_{3}(x\_{1}\times x\_{2})+\varepsilon \,}
當中 {\displaystyle Y} 係應變數，{\displaystyle x\_{1}} 係自變數，而 {\displaystyle x\_{2}} 係一個調節變數－{\displaystyle Y=f((x\_{1}\times x\_{2}))}，表示 {\displaystyle x\_{1}} 數值對 {\displaystyle Y} 嘅影響視乎 {\displaystyle x\_{2}} 嘅數值。條式入面嘅「{\displaystyle x\_{1}\times x\_{2}}」就係所謂嘅**互動項**（interaction term）。

睇埋
--

* 實驗
* 實驗設計
* 析因實驗
* 複雜系統，複雜系統之所以難預測，好多時就係因為啲變數之間嘅關係多調節效應，令呢啲關係更加唔線性。

攷
-

1. ↑  Cohen, Jacob; Cohen, Patricia; Leona S. Aiken; West, Stephen H. (2003). *Applied multiple regression/correlation analysis for the behavioral sciences*. Hillsdale, N.J: L. Erlbaum Associates.

  


|  |  |
| --- | --- |
| Stub icon | 呢篇統計學文係楔位文。歡迎幫維基百科擴寫佢。睇 • 論 • 改 • 歷 |
**第6屆越南國家主席選舉**響2016年4月2號舉行。

2016年4月2號，越南第13屆國會第11次會議喺首都河內召開全體會議，投票選出陳大光做越南國家主席。越共總書記阮富仲隨後致上祝賀。

制度
--

呢次選舉喺越南首都河內國會舉行，五百個國會議員以間選嚟選出越南社會主義共和國主席一職。國家主席係越南名義上嘅國家元首，憲法規定係軍隊最高指揮官，不過由於越南共產黨一黨執政，越共總書記地位同權力都喺國家主席之上，而且直接領導越共中央軍委，掌握實際嘅軍權，所以總書記先係黨同國家最高領導人。

背景
--

2016年3月21號，越南第13屆國會第11次會議喺首都河內開幕，估計喺4月12號閉幕。呢次會議重點會講國家話事人同主要官員，以做到越南共產黨第12次全國代表大會嘅決議。

2016年3月31號，越南國會根據越共決議，將已經卸任政治局委員嘅張晉創拉落馬，之後就開始傾國家主席候選人方案；冇耐就提名越南共產黨第12屆中央政治局排名第二嘅委員、公安部部長陳大光做唯一候選人。

候選人
---

唯一候選人嘅陳大光，1956年喺越南北部寧平省出世，有教授同博士學位。佢喺2006年越共10大先入到越共中央委員會，2011年入到越共11大越共中央政治局，喺同一年贏出國會選舉入到越南第13屆國會。陳大光之前喺越南長期做內務部和公安部嘅嘢，2011年開始做公安部部長。2016年越共十二大再次連任政治局委員，排名升到第二，僅次於作為黨同國家最高領導人嘅越共總書記阮富仲。

結果
--

2016年4月2號，有483個議員出席國會，唯一候選人嘅陳大光攞到452個議員讚成票、29票反對、兩張廢票。

攷
-

1. 1 2 3 4 5  （繁體中文）越南國會選舉　陳大光當選國家主席

| * 睇
* 傾
* 改
越南 越南選舉 |
| --- |
| 元首選舉 | 

|  |  |
| --- | --- |
| 南越 | 
* 第1屆（1961年）
* 第2屆（1967年）
* 第3屆（1971年）

 |
| 越南 | 
* 第1屆（1992年）
* 第2屆（1997年）
* 第3屆（2002年）
* 第4屆（2007年）
* 第5屆（2011年）
* 第6屆（2016年）
* 第7屆（2021年）

 |

 |
| 國會選舉 | 

|  |  |
| --- | --- |
| 法屬印度支那 | 
* 第1屆（1926年）
* 第2屆（1930年）
* 第3屆（1935年）
* 第4屆（1939年）
* 第5屆（1949年）

 |
| 南越 | 
* 第1屆（1959年）
* 第2屆（1963年）
* 第3屆（1967年）
* 第4屆（1971年）

 |
| 北越 | 
* 第1屆（1946年）
* 第2屆（1960年）
* 第3屆（1964年）
* 第4屆（1971年）
* 第5屆（1975年）

 |
| 越南 | 
* 第1屆（1976年）
* 第2屆（1981年）
* 第3屆（1987年）
* 第4屆（1992年）
* 第5屆（1997年）
* 第6屆（2002年）
* 第7屆（2007年）
* 第8屆（2011年）
* 第9屆（2016年）
* 第10屆（2021年）

 |

 |
| 參議院選舉 | 

|  |  |
| --- | --- |
| 南越 | 
* 第1屆（1967年）
* 第2屆（1970年）
* 第3屆（1973年）

 |

 |
| 制憲選舉 | 

|  |  |
| --- | --- |
| 南越 | 
* 第1屆（1956年）
* 第2屆（1966年）

 |

 |
| 公投 | 

|  |  |
| --- | --- |
| 越南國 | 
* 1955年

 |

 |
**第6屆北愛爾蘭議會選舉**響2017年3月2號舉行。

背景
--

2017年1月，時任北愛爾蘭政府副首席部長、新芬黨領袖麥吉尼斯辭職，執政聯盟嘅新芬黨響限期過後，重未能夠選出人選，接替早前辭職嘅副首席部長麥吉尼斯，搞到民主統一黨同新芬黨嘅執政聯盟破裂而要解散議會提前選舉，亦搞到民主統一黨首席部長范愛玲自動冇嗮職務。

結果
--

選舉結果揭曉，響九十個議席入面，民主統一黨攞到廿八個席位，保住第一大黨嘅地位。新芬黨仍然係第二大黨，但係攞到議席比2016年大幅增長，有廿七席。

分析
--

### 選前

分析家擔心，一旦選舉過後，新芬黨重未能夠同民主統一黨化解分歧，北愛可能直接由倫敦管治，但係由於北愛爾蘭大部分人都支持留歐，而民主統一黨就贊成脫歐，外界擔心，北愛局勢將會令到英國脫歐進程進一步複雜化。

### 選後

分析認為，新芬黨席位增加，就必然要求響執政聯盟入面扮演更重要嘅角色。響英國脫歐公投之後，新芬黨已經講過好多次，北愛爾蘭有可能發動脫離英國嘅公投。

根據北愛爾蘭嘅分權協議，北愛政府必須由統一派政黨同民族派政黨共同管理。民主統一黨同新芬黨將會響來緊三個禮拜入面協商籌組聯合政府，但係兩黨之間重存在巨大分歧，北愛政局前景仍然唔明朗。如果兩大政黨唔能夠達成協議，北愛爾蘭將會再舉行選舉。

攷
-

1. 1 2 3  北愛3月2日大選　分析憂或令英國脫歐進一步複雜化，香港電台，響2017年1月17號搵到。
2. 1 2 3 4  北愛爾蘭選舉過後政局仍然不明朗，香港電台，響2017年3月4號搵到。

Template:北愛爾蘭選舉
搵緊至常指嘅榕樹嘅話，請睇〈**細葉榕**〉。
 搵緊第二樣意思嘅話，請睇〈**榕 (搞清楚)**〉。
「大榕樹」跳轉嚟呢度。要睇佢嘅同名地理或景區，請去【**大榕樹 (搞清楚)**】。

| How to read a taxoboxHow to read a taxobox**榕** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
| 亞綱 | 薔薇亞綱 Rosidae |
|
| （未分級） | I類真薔薇分支 Eurosids I |
|
|
| 目 | 薔薇目 Rosales |
|
|
|
|
|
|
|
|
| 科 | 桑科 Moraceae |
|
|
|
|
|
| 屬 | 榕屬 *Ficus* |
|
| 亞屬 (Subgenus): | **榕亞屬 *Urostigma*** |
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

**榕**（粵拼：jung4；學名：*Urostigma*），通稱**榕樹**（jung4 aa3 suk6），植學嗌**榕亞屬**（jung4 aa3 suk6），係桑科嘅常綠大喬木，一般喺熱帶同亞熱帶嘅地區入面先至可以見到佢。

呢樖嘢係植物界入面，最大樹冠嘅植物，有「獨木成林」嘅名。

形態
--

榕樹之所以有「獨木成林」嘅名，主要係佢喺樹枝上面髧好多向下生嘅氣根落嚟，係落咗地下之後，又變成支柱根。由於佢搞出咗柱根相連相襯同枝葉擴展嘅嘢，所以就搞咗遮天蔽日同獨木成林嘅嘢。如估係真正嘅大榕樹，樹冠嘅投影面積可以去到1ha（10000㎡）咁大，可以畀1000人嘅集體入去避太陽光嘅。

### 根

榕樹嘅氣根係唔單止最顯眼嘅，甚至喺植物界入面都比較出名吓，而佢啲根可以分成：

1. 普通根：一般埋喺地下入面嘅根；
2. 地表根：成日出喺樹幹基嗰度，喺泥土表面就成日見到佢，而且係周圍飆。甚至可以搞成個網噉；
3. 氣根：從樹枝下面或主幹表面生出嚟，好似髮絲噉嘅樣；
4. 連生根：氣根衍生出嚟嘅品種。喺掂到泥土之後就加粗到木管噉，甚至有部分冚到主幹或樹枝嘅表面；
5. 根座：連生根衍生出嚟嘅品種。同連生根唔同，佢係遠離主幹嘅木管品種。

* 生嗮氣根嘅樹幹生嗮氣根嘅樹幹
* 生嗮地表根嘅石牆生嗮地表根嘅石牆
* 冚嗮成條主幹嘅連生根冚嗮成條主幹嘅連生根
* 支撐嘅根基支撐嘅根基

### 果

重有一個話榕樹之所以「獨木成林」，主要係佢嘅果係扁圓，一般都生喺葉杈。雖然話佢嘅果實直徑唔夠1cm到，但係可以用嚟食嘅。不過由於佢啲核識得好快生樖嘢出嚟，加上附近有好多雀仔喺度飛或喺橫風橫雨天氣嗰陣，搞到佢啲核猛咁生嗮喺雌樹嗰度吸收佢啲營養，所以就有垂直嘅氣根髧出嚟，而呢啲氣根可以吸收喺潮濕嘅空氣入面啲水份，而入咗地下嘅支柱根，重加咗喺泥土入面吸收水份同無機鹽嘅作用。所以又一個點解榕樹可以獨木成林喇。

主要分佈地區
------

呢啲樹喺斯里蘭卡、菲律賓、印度、馬來西亞、緬甸、越南、泰國、日本、澳大利亞、巴布亞新幾內亞 、 臺灣，中國嘅廣西、廣東、福建、浙江南邊、雲南、貴州同海南地區、香港都可以見到。

品種
--

* 細葉榕
* 高山榕
* 大葉榕
* 菩提樹
* 雷州榕
* 印度橡膠榕
* 筆管榕
* 琴葉榕

文化
--

榕樹喺全球各地嘅文化入面，都幾出名吓。

### 廣州六榕

想知多啲：六榕寺、 六榕塔、 六榕路、 同埋 六榕街道
喺廣州越秀區嘅中山六路同百靈路之間嘅位嗰度，有個地名嗌「六榕」嘅名，而呢啲地方就係因為之前有間六榕寺響度先至改成噉嘅名。而所謂嘅六榕寺，就喺大宋嗰時，蘇軾嚟咗嗰頭因為發現咗間寺，後嚟之前嘅名唔接地氣先至按寺入面嘅6樖榕樹響度先至改咗而家嗌「六榕寺」嘅名。

### 桂林大榕樹

想知多啲：大榕樹 (桂林)
喺桂林陽朔嘅十里畫廊景區入面，有個景區嗌「大榕樹」，佢主要係入面種咗樖佔地面積4畝咁大嘅榕樹而出名。而家亦成為桂林山水甲天下嘅景區之一。

參考嘅書
----

* 中国少年儿童百科全书（自然·环境）　第465——466页　浙江教育出版社 ISBN·7-5338-1946-2/G·1942
* 植物百科（中国儿童课外必读） Google 图书
* 昆明植物研究所. 〈榕树〉. 《《中国高等植物数据库全库》》. 中国科学院微生物研究所. 喺2009-02-24搵到.

出面網頁
----

|  |  |
| --- | --- |
|  | 維基同享有多媒體嘅嘢：**Banyans** |

* 榕树（桑科榕属乔木类植物） 好搜百科
* 榕树 植物通
* 榕树 中文百科
* 为什么榕树能独木成林？ 蝌蚪五线谱
* 你身边的中药---榕树及气根，果、叶、皮的作用与功效 360个人图书馆
* 榕樹葉功效和作用 中草藥大全
* 榕树的食疗或药用价值 护花网
* 360° panoramic photo of banyan tree
* Stranglers and Banyans, palomar.edu
* Plant Cultures: Banyan tree history and botany, plantcultures.org.uk
**第6屆津巴布韋總統選舉**響2018年9月舉行。

背景
--

內文：津巴布韋政變風波
2017年11月24號，姆南加古瓦響津巴布韋首席大法官監誓下出任津巴布韋總統，聲言上任後效忠國家，遵守、維護同捍衛憲法同所有法律，反對任何損害國家嘅行為。就職儀式響首都哈拉雷可以容納六萬人嘅體育館舉行，除咗外國領袖、使節、高官同黨派領袖之外，重有大批民眾到場見證，但係前總統穆加貝就冇露面，官方解釋佢需要休息。之後多個軍官同保安官員向姆南加古瓦宣誓效忠，隨後鳴放禮炮，多架戰機亦飛越上空致意。姆南加古瓦以三軍總司令嘅身分檢閱儀仗隊，之後發表演講，話係懷住謙卑嘅態度出任津巴布韋總統，肩負重建國家嘅任務擔任代表所有民眾嘅總統。姆南加古瓦又向宣布辭職嘅穆加貝致謝。不過，姆南加古瓦亦承認穆加貝執政時政府犯咗一啲錯，搞到當地政壇趨向極端，但係佢話國家唔應繼續受到過去束縛，政府會致力重振經濟，創造更多就業機會，重打擊官員貪腐。姆南加古瓦承諾會如期響2018舉行第6屆總統選舉。而根據憲法規定，七十五歲嘅姆南加古瓦將會完成穆加貝剩底嘅任期，直到2018年嘅第6屆總統選舉。

攷
-

1. 1 2  （繁體中文）津巴布韋總統承諾明年舉行大選，now新聞，響2017年11月24號搵到。

Template:津巴布韋選舉
現時販賣街頭小食嘅店鋪
**香港街頭小食**嘅發展源遠流長，由19世紀開始，香港已開始有路邊攤檔，佢哋都係為咗維持生計以及照顧社會草根階層人士嘅飲食所需而出現嘅，至於街邊小食攤檔就喺1950至1960年代初發展最為蓬勃，賣嘅小食種類繁多而且價錢平，因而深受歡迎，後因衞生問題被政府逐步驅除，呢啲路邊攤檔就開始搬入舖頭維持經營，雖然唔喺路邊「推車仔」，但所出售嘅嘢食仍然係街頭所賣嘅小食，因此極受歡迎。

香港街頭小食嘅種類好多，例如雞蛋仔、碗仔翅、臭豆腐、生菜魚肉湯、魚蛋、砵仔糕、牛雜、格仔餅、炸魷魚鬚、串燒、燒賣、煎釀三寶等等都屬呢類，佢哋大多用紙袋或發泡膠盒裝，再用竹簽或膠匙食用，即買即食，冇任何餐枱等設備。由香港街頭小食嘅特色同發展，可見香港人獨有嘅香港飲食文化特色。香港人除咗平日生活節奏快捷、工作速度快之外，喺飲食方面亦可以顯出港人講求快速嘅心態，唔止食嘅要快，連製作嘢食都要快，先能夠喺社會生存，街頭小食正正顯示出呢個特點。據《蘋果日報》喺2002年8月8號嘅一篇報道講，香港人每日就食咗 55 噸，約 375 萬粒魚蛋，數量驚人，足見香港人對街頭小食嘅熱愛。

歷史發展
----

街頭小食最初亦係喺街邊檔口先出現。街邊檔口嘅發展可謂源遠流長，早喺1880年代已經有街邊檔口出現，佢哋日以繼夜做生意，而當時亦已有大牌檔嘅出現，大牌檔亦係喺街頭擺賣嘅，係領有政府牌而擁有比小販更大面積嘅地方去擺賣，同小販有相似嘅地方，其後更開始有「為食街」嘅出現，所謂「為食街」係指一啲熟食小販集中喺一處地方賣嘢食畀低下階層市民，而最早期嘅「為食街」喺中環士丹利街同嘉咸街交界，街內有多個賣早、午、晚三餐同宵夜、糖水（甜湯）嘅熟食小販，1950、60年代開始出現咗大量小販賣街頭小食，至1970年代開始，政府為整頓市容，重新規劃城市，開始抑止街邊攤檔阻街情況，到1997年回歸後，政府因為路邊擺賣食物衍生衛生問題而大力打擊呢啲無牌小販，令街邊小販嘅數目驟然回落，到近年，小販數目已大不如前，但街頭小食已唔再局限於「街頭」，而開始進佔舖頭繼續經營，小販開始進佔舖頭經營除咗係因為政府大力打擊令佢哋無法繼續喺街頭生存，同時亦因為1997年香港發生金融風暴，店舖租金大幅下跌，令小販畀得起舖租，而開始喺舖頭經營，而且越來越受歡迎，舖頭越開越多，而且多數集中喺一處經營，好似旺角嘅花園街、油麻地嘅廟街等都有大量嘅街頭小食賣。時至今日，香港人要食街頭小食，大多喺呢啲舖頭買完即食。

特點
--

1. 即買即食，嘢食亦係即時可以整好，迎合講求快捷方便、慳時間嘅香港人。嘢食係普遍利用紙袋、竹簽食，都係用完即棄嘅。
2. 好多都唔多健康。老香港流行嘅街頭小食，例如油炸糭、炸酥盒（即一種好似墨盒狀嘅油器，裏面有蘿蔔絲）都含有大量脂肪。而「飛機欖」（即一啲裝有三、四個甘草或辣椒欖嘅小包）等就喺醃製過程上用上大量嘅糖或鹽。雖然近年香港提倡健康飲食，但喺旺角街頭重可以睇到形形色色嘅煎炸嘢食（好似煎釀三寶、炸魷魚鬚等）或高糖份嘅小食（好似雞蛋仔、格仔餅等），可見香港人以食為先嘅文化。
3. 製作速度快，相比其他快餐等膳食平同唔費時。

學者分析
----

學者一般認為，街頭小食同香港人生活同香港社會有密切關係，係香港嘅通俗文化。學者白頌麒指出香港街頭小食雖然唔衛生，會令食客唔舒服，但食客唔會因此卻步，但會加緊留意當中嘅衞生，日後小心揀，反映出食客好鍾意街頭小食但唔會盲目，而會自行進行觀察嘅飲食文化。此外，佢亦指出從顧客多數係幾個人一齊食可見香港人鍾意同三五知己一齊食嘅飲食文化。

參考
--

1. ↑  梁洵瑜.港人日吃魚蛋375萬粒 屬全球華人至愛 本地口味要彈牙.蘋果日報，2002-8-8，A12版.
2. ↑  張知民.香港掌故.香港：豐年出版社，1948年：8-10
3. ↑  吳昊.飲食香江.香港：SCMP Book Publishing Limited，2001年：97
4. ↑  吳昊、張建浩.香港老花鏡之生活舊貌.香港：皇冠出版社（香港）有限公司，1996年：16
5. 1 2  白頌麒. 香港街頭小食與香港文化認同. 文化研究＠嶺南. 2007年，第7期  互聯網檔案館嘅歸檔，歸檔日期2012年1月22號，.
6. ↑  吳昊.飲食香江.香港：SCMP Book Publishing Limited，2001年：210
7. ↑  不詳.辣魚蛋、炒栗子和煨蕃薯這些街頭小食.Recruit.1999年7月30日
8. 1 2  鄭寶鴻.香江知味：香港早期嘅飲食場所.香港：香港大學美術博物館，2003年：242

### 書

1. 陳可焜 (1990年). 《港事港情》 (簡體中文). 廈門: 廈門大學出版社. ISBN 7561503636. `{{cite book}}`: Cite has empty unknown parameter: `|coauthors=` (help)
2. 陳雲 (2006年7月6號). 《新不如舊：香港舊事返照》 (繁體中文). 香港: 花千樹出版有限公司. ISBN 9789628884650. `{{cite book}}`: Cite has empty unknown parameter: `|coauthors=` (help)
3. 吳昊 (2000年). 《香港萬花筒》 (繁體中文). 香港: SCMP Book Publishing Limited. ISBN 9621780306. `{{cite book}}`: Cite has empty unknown parameter: `|coauthors=` (help)
4. 吳昊 (2001年). 《老香港 歲月留情》 (繁體中文). 香港: 次文化有限公司. ISBN 9627420239. `{{cite book}}`: Cite has empty unknown parameter: `|coauthors=` (help)

睇埋
--

* 香港飲食文化
* 小食
| How to read a taxoboxHow to read a taxobox**水鼠耳蝠** |
| --- |
|  |
| 瀕危指標 |
| Least concern (LR/lc) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 翼手目 |
|
|
|
|
|
|
|
|
| 科 | 蝙蝠科 |
|
|
|
|
|
| 屬 | 鼠耳蝠屬 |
|
|
|
|
|
|
|
| 種 | ***M. daubentonii*** |
|

 |
|
| 二元學名 |
| ***Myotis daubentonii***（Kuhl, 1817） |
|
|
|
|  |
|
|
|
|
|
|
|
|
|
|
|

**水鼠耳蝠**（*Myotis daubentonii*）係一種廣泛分佈歐亞大陸嘅鼠耳蝠屬。佢嘅英文名「Daubenton」係嚟自法國一位自然學家**Louis-Jean-Marie Daubenton**。

特徵
--

佢係一隻細至中等身形嘅蝙蝠。背脊毛色為啡色至黃啡色不等。肚嘅顏色較淺。眼細，耳殼長而向慢彎。細隻時毛色會比成年嘅較深色。身長平均 50 毫米長，翼伸長時平均 260 毫米。體重平均 7-15 克。

生活習性
----

水鼠耳蝠廣泛分佈歐亞大陸：歐洲記錄有英國、愛爾蘭。亞洲記錄有南韓、日本、中國同越南等地。鍾意住響樹洞，引水道同礦坑。一般獨居，但有時會 3、4 隻群埋一齊。

食乜
--

同好多蝙蝠一樣，水鼠耳蝠夜晚時會利用動物回聲定位搵獵物。佢哋會用呢種方法劃出一幅「聲納圖」，所發出嘅頻率大約 32 至 85 kHz， 一般嘅叫聲以 45 到 50 kHz 為頂，有 3.3 ms 咁耐。

佢哋主要食蟲，食烏鷹，蜉蝣等昆蟲。但亦有捉魚毛嘅記錄。佢哋會用腳捉住游往水面嘅魚毛，而且可以一邊飛一邊食嘢。外國研究顯示，一隻7克重嘅水鼠耳蝠經過一個鐘頭搵食後，體重可增加至11克，相當於本身體重嘅57%。

繁殖
--

飛緊
響外國，水鼠耳蝠主要響秋天交配，到春天先生產。通常一胎一隻，蝙蝠仔出世後大約三個禮拜就識得飛，到 6 至 8 個禮拜後就可以完全獨立。

保育狀況
----

水鼠耳蝠嘅畫
由1981年起，所有英國境內嘅蝙蝠都係受到野生動物及郊野公園條例第 5 條保護，而香港亦有類似法例：野生動物保護條例，嚟保護境內蝙蝠。但香港自1990年上一次搵倒之後，再冇其他記錄。

水鼠耳蝠響德國同奧地利係屬於瀕危物種。

睇埋
--

* 香港哺乳動物
* 中國哺乳動物
* 蝙蝠
Fionnuala Sherry & Rolf Løvland
**神秘園**（英文：Secret Garden）係一個新紀元音樂二人組合，同時係新古典音樂嘅代表，1994年成立。

呢個組合由嚟自愛爾蘭嘅小提琴家Fionnuala Sherry以及嚟自挪威嘅鋼琴家、作曲家Rolf Løvland共同組成。至今樂隊已經賣出300萬張專輯。

響1995年，樂團因《Nocturne》一曲贏咗歐洲電視台聲樂比賽。之後，佢哋推出第一張專輯《Song From A Secret Garden》，呢張專輯響全世界售出咗100萬張，並響愛爾蘭、香港、紐西蘭得到**「黃金唱片」**嘅稱號，更喺1996年、1997年兩年響美國 billboard 新紀元音樂排行榜上榜。隨後嘅1997年專輯《White Stone》同樣響美國billboard 新紀元音樂排行榜打入頭十名。樂隊之後出嘅專輯，都曾經得到咁嘅殊榮。

佢哋最出名嘅一首由Brian Kennedy唱嘅《You Raise Me Up》，曾被超過100多位歐美藝術家演繹過。

專輯
--

* Songs from a Secret Garden（1995）
* White Stones（1997）
* Fairytales（1998）
* Dawn of a New Century（1999）
* Dreamcatcher（2001，精選集）
* Once in a Red Moon（2002，包括一首同 Julian Lloyd Webber 合作嘅歌）
* Dreamcatcher: Best of Secret Garden（2004，澳洲）
* Earthsongs（2005）
* Inside I'm Singing（2008）
泰族律師 Jacques Vergès 嘅相；佢曾經嘗試用你咪又係噉論證嚟同納粹戰犯辯護，不過都係衰咗。
**你咪又係噉**（粵拼：nei5 mai6 jau6 hai6 gam2；拉丁文：**ad hominem tu quoque**，簡稱「**tu quoque**」，呢句嘢喺拉丁文入面係「你都係」噉解）係一種非形式謬論，指講緊謬論嗰個人以佢對手「冇完全言行一致」為由，就話個對手嘅論證係錯嘅。

分析
--

你咪又係噉謬論嘅論證基本結構如下：

A 君提出 X 呢個主張。
B 君指出 A 君而家或者以前嘅某啲行為同主張 X 唔夾。
B 君主張 X 係一個錯誤嘅主張。
舉返個例子嚟說明：

老豆（一路擔住支煙仔）：仔呀仔，你家吓食煙嘅話，你第日老咗好有可能會後悔㗎。我諗你都係唔好食好啲。
仔：老豆，你夠食煙啦。所以我一定唔會後悔嘅。
喺上述呢場對話入面，個仔用緊一個你咪又係噉謬論：佢老豆冇錯係言行不一，但係就算係噉，佢老豆嗰句主張「你家吓食煙嘅話，你第日老咗好有可能會後悔㗎」依然可以係真確嘅（而且話唔定個老豆就正係戒唔到煙後悔緊），所以個仔講嗰句反駁「你言行不一」查實根本就唔能夠表明佢老豆句主張係錯嘅。

喺你咪又係噉嘅謬論當中，講緊謬論嗰個人指出對手言行不一，但係實際上諗深一層就知道，個對手係唔係言行一致同佢個主張係咪真確並冇必然嘅關係：好多時一個人就算言行不一，頂嗮櫳都衹係表示佢品格有問題，之但係佢講嗰個諗頭可能都仲係有道理嘅，所以上述嗰個例子入面個仔犯咗因人廢言嘅謬誤。

現實例子
----

### 納粹戰犯風波

Klaus Barbie（1913-1991）係納粹德國嘅一個黨衛隊成員，曾經親手噉用酷刑折磨過好多法國戰俘。喺二戰打完之後，美國仲請過佢嚟幫手做反馬克思主義嘅工作。佢一世人犯過好多戰爭罪行。後嚟佢俾法國拉咗，仲俾人扚咗上法庭當係戰犯噉審。當時 Klaus Barbie 個律師 Jacques Vergès 就用咗你咪又係噉論證嚟嘗試同佢辯護：Vergès 指出話法國軍隊嘅將軍喺打前少少嘅阿爾及利亞戰爭嗰陣，都犯過類似 Klaus Barbie 犯嗰啲嘅戰爭罪行，所以法國冇資格去審 Klaus Barbie。但係當然，法國軍方入面某啲人有罪，都唔等如 Klaus Barbie 冇罪，所以呢個辯護後尾都仲係俾法庭方面駁回咗，而法庭後嚟告入咗 Klaus Barbie ，並且判佢終身監禁。Klaus Barbie 最後嘅收場係喺 77 歲嗰陣喺監倉入面生癌死咗。

Jacques Vergès 嘅論證結構如下：

法國提出「戰犯有罪，所以 Klaus Barbie 有罪」呢個主張。
Vergès 指出法國軍方某啲人嘅行為同「戰犯有罪」呢個主張唔夾。
Vergès 主張「戰犯有罪，所以 Klaus Barbie 有罪」係一個錯誤嘅主張。

睇埋
--

* 積非成是
* 謬論
	+ 唔啦更謬論
	+ 人身攻擊
	+ 罪惡關聯

參考
--

* Agassi, Joseph (2008). "Rationality and the tu quoque argument". *Inquiry*. 16 (1–4): 395–406. doi:10.1080/00201747308601691.
* van Eemeren, Frans H.; Houtlosser, Peter (2003). "*More about Fallacies as Derailments of Strategic Maneuvering: The Case of Tu Quoque*". University of Windsor.
* Govier, Trudy (1980). "Worries About Tu Quoque as a Fallacy". *Informal Logic*. 3 (3): 2–4.
* Shapiro, Irving David (January 2011). "Fallacies of Logic: Argumentation Cons" (PDF). *Etc*. 64 (1): 75–86.
* Marcus, Kenneth L. (2012). "Accusation in a Mirror". *Loyola University Chicago Law Journal*. 43 (2): 357–93. SSRN 2020327 Freely accessible.

攷
-

1. ↑  "tu quoque, n". *Oxford English Dictionary*. Oxford University Press.
2. 1 2  "Fallacy: Ad Hominem Tu Quoque 互聯網檔案館嘅歸檔，歸檔日期2018年9月12號，.". *Nizkor project*.
3. ↑  Bluedorn, Nathaniel (2002). *The Fallacy Detective*. p. 54.
4. ↑  "Logical Fallacy: Tu Quoque". Fallacyfiles.org.
5. ↑  Bönisch, Georg; Wiegrefe, Klaus (20 January 2011). "From Nazi to criminal to post-war spy: German intelligence hired Klaus Barbie as agent". *Der Spiegel*.
6. ↑  Cohen, William "The Algerian War, the French State and Official Memory" pages 219-239 from *Réflexions Historiques*, Vol. 28, No. 2, Summer 2002 page 230.

| * 睇
* 傾
* 改
唔啦更謬論 |
| --- |
| 訴諸反覆 • 訴諸無知 • 訴諸頑固 • 訴諸斷言 • 默證 • 掩耳盜鈴謬論 • 道德主義謬論 • 自然主義謬論 • 紅鯡魚 • 片面辯護 • 草人謬論 • 我有權發表意見 • 訴諸中庸 • 主流思想謬論 |
| 訴諸情感 | 恐懼 • 諂媚 • 新穎 • 傳統 • 憐憫 • 嘲弄 • 反智 • 仇恨 |
| 起源謬論 | 人身攻擊（你咪又係噉，罪惡關聯，訴諸點解信）• 訴諸權威 • 訴諸動機 • 扣帽 |
| 訴諸後果 | 恐嚇論據 • 一廂情願 |
**躝癱**（拼音為 laan1 taan2，**拉艱**切**坦**），顧名思義即係話一個人身體有問題，唔可以用腳行要喺地下躝爬，同癱咗唔行得一樣咁慘。呢個詞語係出自香港藝人周潤發（發哥）當年嘅一齣電視劇《網中人》，係「發哥」喺劇裏面用嚟鬧人嘅口頭禪。而自此之後，呢個詞語就變成普遍用嚟鬧人嘅粗俗詞語。

「躝癱」同「攔坦」非常相似，但追溯返**攔坦**一詞，喺中國北方或者台灣等嘅地方係解釋為用石頭堆高嘅石圍牆或者石籠，用嚟阻擋外來嘅干擾或者猛獸嘅侵襲，主要係愛嚟飼養家畜；有話「企喺**攔坦**之上唱山歌」，體現咗以前嘅農民喺休閒時候嘅娛樂。有一說話「躝癱」應寫做**蘭彈**，乾隆嗰時嘅《吳下方言考》有句詩：「兔子死蘭彈」，之後用嚟鬧人冇責任感嘅軟皮蛇。至於「躝癱」係取材自乜，呢層就暫時無從稽考嘞，但係喺香港，呢個詞語經過「發哥」演釋之後，即刻傳遍大街小巷，又因為「發哥」喺套電視劇入面個形象爛撻撻好冇文化，於是呢個詞語逐漸變成話嗰啲「行事粗魯冇禮貌、冇教養同埋冇文化」嘅人。

引申用法
----

後嚟，有香港人將呢句俗語同巴基斯坦撈埋一齊，變咗「巴基躝癱」，用嚟取笑居港嘅巴基斯坦人，以至所有巴基斯坦籍人士。呢句俗語帶有嚴重侮辱同埋種族歧視嘅成份，情況同香港人叫印度人做「阿差」差唔多（基本上，香港人普遍叫印巴籍人士做「阿差」）。

參考
--

1. ↑  **躝癱**，《港式廣州話詞典》，ISBN 962-14-1457-1，p.186
2. ↑  **秋天在沒有童話**，《號外》，ISSUE 366 MAR 2007，ISSN 977-1024-1205，p.210

睇埋
--

* 粗口

  


|  |  |
| --- | --- |
| Stub icon | 呢篇同語言學有關嘅文係楔位文。歡迎幫維基百科擴寫佢。睇 • 論 • 改 • 歷 |
香港華字日報報頭。時爲一八九五年。光緒二十一年歳次乙未。
《**香港華字日報**》（英文：**The Chinese Mail**），又叫《**華字日報**》，係份香港報紙，經已停刊。佢初身係《德臣西報》附刊，叫《**中外新聞七日報**》。一八七二年發行，到一九四六年停刊。佢係香港早期唐字報紙之一。報館喺中環雲咸街五號，卽係報寫大鐘樓上街第五號門牌，同《德臣西報》一樣。

史
-

一八七一年三月，《德臣西報》請陳靄庭做副編，搞《中外新聞七日報》。呢份係唐字附報。一八七二年四月十七號，改爲獨立發行，名《香港華字日報》，初時出一週三次。

初時《華字日報》以告白爲主，亦有行情，亦兼報清廷消息、以及廣東、香港兩地及海外近聞。報上有船舶通告、貨價行情、船期、政府憲示及告示等消息，當中包括政府招標通告及種牛痘。告白好多唔同種類，有招股、銀行利率唔同資料。光緒末年，該報加咗「廣智錄」，內容以雜文、中外軼事為主，又有「精華錄」，載有「談叢」、「粵謳」及「歌謠」。

《華字日報》主要係文言寫成。行文以直行爲主，由上而下。部份標題橫行，由右而左。早期係無標點，一氣呵成，咁係當時嘅習慣，讀者要自行斷句。告白、新聞分成細格。有啲同類新聞，會放埋一格，用空隔隔開，段用〇起頭。後尾文風稍稍改變，加咗標點，一則新聞亦另起一段。

一九四一年十二月廿五號，日軍攻入香港島。日治期間，該報停辦。一九四六年四月同六月，兩度復刊。之不過唔夠錢，七月一號又停，從此絕跡香港。該報反映刊時局勢，家下用於研究早年香港歷史、晚清局勢及辛亥革命。

參攷
--

* 《華字日報》香港早期報刊簡介系列。香港中央圖書館微縮資料室。
2019年10月20號廢除惡法獨立調查重組警隊大遊行嗰陣嘅「五大訴求，缺一不可」標語。
「**五大訴求，缺一不可**」（粵拼：ng5 daai6 sou3 kau4 kyut3 yat1 bat1 ho2，英文：**Five demands, not one less.**），係2019年香港反修例運動入面其中一句常用抗議口號，講出咗呢場抗爭運動嘅主要目標，就係要求香港政府妥善回應「五大訴求」。

沿革
--

睇埋：反逃犯條例修訂運動#五大訴求
呢句口號首先喺2019年6月16號譴責鎮壓撤回惡法大遊行入面由主辦單位民間人權陣線（民陣）提出，初頭嘅「五大訴求」係：

1. 完全撤回逃犯修例
2. 追究警方開槍責任
3. 唔檢控同釋放示威者
4. 撤銷定性6月12號集會做「暴動」
5. 行政長官林鄭月娥問責落台

嗰陣「林鄭月娥落台」嘅訴求未獲示威者廣泛認同，大專學界就曾經要求政府回應「四大訴求」，同民陣嘅「五大訴求」差唔多，就係少咗「林鄭月娥落台」嗰項，要求政府6月20號下晝5點前答覆，但政府最後都無任何答覆，大專學界將抗爭行動升級，即係6月21號嘅大專學界反送中升級行動。

7月1號佔領立法會嗰陣，示威者喺立法會會議廳宣讀《香港人抗爭宣言》提到「五大訴求」，主要改動係將民陣嘅「追究警方開槍責任」擴展做「徹底追究警隊濫權情況」，同埋將「行政長官林鄭月娥問責落台」改成「以行政命令解散立法會，立即實行雙真普選」。獲示威者廣泛認同嘅「五大訴求」版本逐漸成形。

7月21號發生元朗襲擊，示威者將矛頭直指警方失職。7月23號，俞宗怡、苗學禮、王永平等34位前高官同公職人員聯署聲明，要求政府立即撤回《逃犯條例》修訂，同埋引用香港法例第86章《調查委員會條例》，成立「獨立調查委員會」，調查範圍建議包括政府「暫緩」但唔「撤回」修例嘅手法恰唔恰當、警方同示威者有無用過份嘅武力等等，同埋就調查結果提出建議。自此，「追究警隊濫權」嘅訴求亦加入埋「成立獨立調查委員會」嘅元素。

經過上面嘅演變之後，得出下面嘅版本，由2019年7月一路用到依家：

1. 完全撤回逃犯修例
2. 撤銷定性6月12號集會同之後嘅抗爭活動做「暴動」
3. 撤銷所有抗爭者嘅控罪
4. 成立「獨立調查委員會」，追究警隊濫權
5. 全面落實雙「真普選」

代表手勢
----

喺示威活動入面，示威者除咗嗌「五大訴求，缺一不可」口號，亦可以做出代表手勢：舉高雙手，右手攤大手板，代表「五大訴求」嘅「五」；左手舉起食指，代表「缺一不可」嘅「一」。

小米抽水事件
------

2019年8月27號，中國大陸嘅小米科技宣傳互聯網電視「紅米電視」嗰陣，為咗標榜有奇異果TV、極光TV、酷喵影視、芒果TV同聚體育五個影視平台嘅內容，喺官方微博嘅宣傳圖上面寫上「五大平台，缺一不可」嘅標語，明顯仿照「五大訴求，缺一不可」嘅示威口號，結果畀大陸網民批評係呼應香港示威活動，官方媒體環球網更批評小米「缺腦如此，無藥可救」，之後小米即刻撤回標語，改用「海量內容」四字，獲環球網回應「知錯能改，加強學習」。

睇埋
--

* 反修例運動常用抗議口號
* 五大訴求缺一不可示威：2019年9月15號用呢句口號做主題嘅示威
* 五一黃金週 (香港)

參考
--

1. ↑  民陣聲明重申五大訴求
2. ↑  【逃犯條例】6大學大專學生會及學聯：政府須明午5時前回應四大訴求　否則行動升級
3. ↑  〈【佔領立法會】示威者讀出抗爭宣言　列普選、追究警隊等五大訴求〉. 原著喺2019年7月2號歸檔. 喺2019年12月28號搵到.
4. ↑  〈俞宗怡、苗學禮等 34 前高官公職人員聯署聲明　強烈要求設獨立調查委員會〉. 原著喺2020年4月27號歸檔. 喺2019年12月28號搵到.
5. ↑  紅米「五大平台 缺一不可」文宣遭內地網民圍插

| * 睇
* 傾
* 改
反逃犯條例修訂運動 |
| --- |
| 背景同目的 | 
* 潘曉穎被殺案
* 五大訴求
* 警察濫權（假扮示威者破壞嘅指控、示威者被自殺或失蹤爭議）

 |
| 主要行動 | 
* 反送中大遊行
* 反送中包圍立法會
* 佔領立法會
* 七二一元朗襲擊
* 八五三罷
* 香港之路
* 八三一太子站事件
* 黎明行動
* 香港理工大學衝突
* 黃色經濟圈
* 黑裝修，紅裝飾，藍罷買，黃幫襯

 |
| 主要人物 | 
* 中國共產黨
* 習近平
* 韓正
* 駱惠寧
* 香港政府
* 林鄭月娥
* 香港警察
* 李家超
* 鄧炳強
* 岑子杰
* 梁凌杰
* 陳彥霖
* 周梓樂

 |
| 主要團體 | 
* 民間人權陣線
* 泛民主派組織
* 抗爭派組織
* 星火同盟

 |
| 主要創作 | 
* 願榮光歸香港
* 肥媽有話兒
* 連儂牆
* 黑洋紫荊旗
* 香港民主女神像
* 更多藝術創作

 |
| 主要口號同術語 | 
* 光復香港，時代革命
* 五大訴求，缺一不可
* 沒有暴徒，祇有暴政
* 自由閪
* 煲底之約
* 生於亂世有種責任
* 術語一覽

 |
| 相關議題 | 
* 運動期間對無綫電視嘅批評
* 滙豐喺修例風波同國安法爭拗嘅角色

 |
**VDL DB300**係荷蘭VDL Bus Chassis出嘅一款後置引擎低地台雙層巴士底盤，2008年亮相。

設計
--

英國Wright Group同埋VDL喺2000年代尾合作開發雙層巴士，架車採用一體化設計，底盤組件就係由VDL喺荷蘭生產，VDL自己叫呢隻底盤做DB300。

DB300有柴油版同埋混能版兩種。柴油版DB300配康明斯ISBe六汽缸引擎同埋Voith DIWA或者ZF Ecomat波箱，引擎嘅散熱同埋空氣冷卻組件分別喺引擎室左上同埋右上角。至於混能版DB300係配西門子混能驅動系統，用2.4升嘅福特Puma引擎發電。

英國
--

喺英國，所有VDL DB300都係配Wright車身，並且用Wright呢個牌子去賣，叫做**Wright Gemini 2 DL**（柴油版）或者**Wright Gemini 2 HEV**（混能版）。

Gemini 2 DL由2009年開始交貨，首先投入服務嘅巴士隸屬London Central，同年重有四架投入First London服務。但隨後引入Gemini 2 DL嘅巴士公司就只得Arriva一間，喺2009至2013年間，Arriva引入咗457架Gemini 2 DL，其中322架去咗倫敦，其餘嘅都喺倫敦以外行駛。

至於賣出咗嘅Gemini 2 HEV總共有10架，5架去咗Arriva London，5架去咗First London，全部喺2008至2009年交貨。行咗五六年之後，10架車都被重建，車上嘅福特引擎俾康明斯ISBe四汽缸引擎取代咗，成個驅動系統同New Routemaster睇齊。

香港
--

香港嘅九龍巴士喺2014年初接收咗一架配MCV DD102（又叫D102RLF）車身嘅VDL DB300，架車喺同年9月攞牌，10月開始載客。

參考
--

* Bus and Coach News - New integrated Wrightbus double-deck（2007年12月13號，Internet Archive）
* Buses雜誌 2008年12月號（第645期）
* 陳自瑜, 編 (2015). 《香港巴士年鑑2015》. 香港: 北嶺國際. pp. 28–33. ISBN 9789629200459.

|  |  |
| --- | --- |
|  | 維基同享有多媒體嘅嘢：**VDL DB300** |
**作客入波優惠**（又叫**作客入球優惠**、**客場入波優惠**）係喺足球比賽入面嘅其中一種規則，佢一般用喺主客制嘅淘汰賽入面（唔理係先客後主定係先主後客都好）。呢個規則係由歐洲足協喺1965年嗰陣提出嘅。

呢個結果係一般出現喺兩隊之間主客隊兩場對陣先至有，佢係一種決定兩場波夾埋嘅總比分。喺好多比賽入面，作客入波優惠係防止啲比賽兩場波法定時間打嗮之後，每次兩個隊總比分打和就打加時或者互射十二碼嘅局面。

使用範圍
----

呢個作客入波優惠喺好多大至洲際嘅比賽、細至小型嘅市級聯賽嘅淘汰賽入面（兩回合比賽）都用呢個規定。例如包括亞洲聯賽冠軍盃、非洲冠軍盃、非洲聯盟盃、中國足協盃、中乙聯賽嘅季後賽、FIFA世界盃外圍賽嘅附加賽等都係用呢個規定。

不過唔係每個洲際嘅足球兩回合比賽完嗮之後都係睇作客入波優惠。喺2005年之前南美洲嘅足球聯賽或比賽係唔玩呢家嘢嘅，如果兩隊主客兩回合打嗮都重係打和嘅話，就唔會睇結果直接互射十二碼嘅。家陣嘅南美自由盃雖然話有作客入球優惠，但係如果兩隊主客兩回合打嗮都重係打和，係唔會打加時直接入互射十二碼嘅。不過都有例外嘅國家，巴西足協盃都重係用緊國際通用嘅作客入波優惠嘅。

規則
--

如果對賽嘅兩隊波打嗮兩場法定時間90分鐘嘅比賽之後，夾埋嘅比分係平手嘅話，咁就睇邊隊作客入得多啲嗰隊就贏。如果都係一樣嘅話就要打加時，再分唔到勝負就互射十二碼，直到分到勝負為止。

亦有啲情況，如果對賽兩隊喺兩場波嘅法定時間都係喺同一個體育場打嗮之後，咁就揀過第二日再喺邊個作客入波多嘅隊嘅所屬主場踢多一次（例如英格蘭足總盃或意大利足總盃）。

例子
--

### 兩場和波情況

2001～2002賽季歐洲聯賽冠軍盃四強，利華古遜對曼聯：

* *第一場：曼聯 2-2 利華古遜*
* *第二場：利華古遜 1-1 曼聯*

利華古遜以作客入波2-1搞掂曼聯打入歐冠決賽。

1971～1972賽季歐洲聯賽冠軍盃第一輪，阿維達貝治對車路士：

* *第一場：阿維達貝治 0-0 車路士*
* *第二場：車路士 1-1 阿維達貝治*

阿維達貝治以作客入波1-0搞掂車路士打入第二輪。

### 一贏一輸情況

規則
--

以下個表係唔同聯賽入面，所用嘅客場入波規則：

第二場打嗮法定時間（全場90分鐘）之後| 法定時間內有客場入波？ | 使唔使打加時？ | 打嗮加時後計客場入波？ | 例 |
| --- | --- | --- | --- |
| 係 | 係 | 係 | 世界盃附加賽、歐洲聯賽冠軍盃、歐足協歐霸盃 |
| 係 | 係 | 唔係 | 中北美洲冠軍盃、北美足球大聯盟盃季後賽、亞洲冠軍盃、亞洲足協盃 |
| 係 | 唔係 | 唔適用 | 南美自由盃、南美足協盃（決賽唔計）、南美冠軍盃、非洲聯盟盃墨西哥足球超級聯賽季後賽（最後四強開始唔計） |
| 唔係 | 係 | 係 | 英格蘭聯賽盃最後四強 |
| 唔係 | 係 | 唔係 | 英格蘭聯賽季後賽最後四強 |
**你**（nei5），係個代名詞，第二人稱。文言有**儞**，**爾**，**汝**。通常講嘢嘅人，稱呼自己做【我】，對住另一人講嘢，就稱呼對方做【你】。眾數來講，對象多過一個，就叫**你哋**，文言就叫**爾等**、**汝等**。

變化
--

有啲話，個你字有分數量、性別同埋格。格即係按句意，唔同位有唔同讀法或者寫法。例如德文，「你打我」個你就寫du，叫主格。「我打你」個你，就寫dich，叫受格。「我送架車你」、「我送架車畀你」個你，寫dir，叫與格。而「你隻貓」或者「你嘅貓」個你，就寫dein，叫屬格。

廣東話來講，冇變化可言，所有都係加字補意思。例如【你】由單數一人，變眾數多人，只不過係加個【哋】字，叫**你哋**。嚴格來講，廣東話都冇分格，勉強只有屬格，即係你後面加嘅，變成**你嘅**，好似「你嘅貓」咁。但有時可用數詞代，好似「你隻貓」。有時甚至可以唔用，例如「你老母」。眾數受格寫叫**你哋嘅**，好似「你哋啲功課」咁，用法完全同你一樣。反身格方面，加自己一字，叫【你自己】，通常係強調動作加諸自己或者自己嘅嘢身上，例如「你打你自己」，「你使你自己（嘅錢）」。

寫法
--

【你】係【儞】嘅減筆，而【儞】係由【爾】分出來，專代表人稱。即係話，【你】即係【爾】。你字保留鼻音/n/開頭，而廣東話爾字，經年累月，失卻鼻音，讀/ji/。而文言【汝】字，古音係同【女】字一樣，廣東話變到冇鼻音，讀/jy/。所以佢哋可能同源。

廣東話入便，代名詞眾數，就加個哋，即係我哋、你哋、佢哋同人哋，個哋字唔會用喺其他名詞上。哋字可能係文言等字變音，文言有我等、爾等、人等。

敬稱
--

有時叫人做【你】係太隨便，會用一啲婉轉嘅字代替，以示尊重。例如，叫閣下、貴客。或者用職業嚟稱呼，好似先生、醫生咁。又或者用親屬稱呼，好似爸爸、細佬咁。有時可以夾埋一齊用，好似「先生你」咁。文言嘅子，都係類似用法，甚至見於殷代。

而受格上，喺對方親人加特敬稱，最常見係「令乜乜」，加個令字，以尊重對方同佢家人。好似令尊翁、令壽堂、令郎咁。

其他話比較
-----

同廣東話同系嘅，好似官話、潮州話、上海話咁，多數都係唐字古文爾同汝出來。

### 官話

官話單數用**你**，眾數叫**你們**。受格用的字跟後，變成**你的**同**你們的**，官話借「的」字替咗文言嘅「之」字，係種借字。你們合音叫**您**，亦用來做敬稱，因爲經已係眾數，文法上無**您們**呢個字。

### 英文

英文嘅你字叫you，冇分單數眾數。查實舊時有分，單數係thou，眾數係you。因爲受法文影響，用眾數叫人尊敬啲，就用you。日月推移，thou越用越少，家下幾乎唔用咁滯。英文雖然係印歐語系，但名詞簡化到冇格可言，淨返代名詞重有啲格。

英文「你」各格|  | 單數 | 眾數 |
| --- | --- | --- |
| 主格 | 受格同與格 | 屬格(唔跟名詞) | 反身格 | 主格 | 受格同與格 | 屬格(唔跟名詞) | 反身格 |
| 現代 | you | you | your(yours) | yourself | you | you | your(yours) | yourselves |
| 舊時 | thou | thee | thy(thine) | thyself | ye | you | your(yours) | yourselves |

### 德文

德文格有變化，眾數亦用來做尊稱。

德文「你」各格|  | 單數 | 眾數 (同單數尊稱) |
| --- | --- | --- |
| 主格 | 受格 | 與格 | 屬格 | 主格 | 受格 | 與格 | 屬格 |
| 第二身 | du | dich | dir | dein | sie | sie | ihnen | ihr |

### 日文

日文嘅你字冇分格，但有唔同尊稱。單數係貴方，假名寫あなた，而眾數係貴方達，假名寫あなたたち。
**神秘嘉賓**（The Inner Circle）係星加坡新傳媒私人有限公司2020年製作嘅節目，由郭亮主持，訪問嘅都係以往喺星加坡紅星大獎入面，獲頒發超級紅星嘅藝人。另外節目亦請埋佢哋生命中嘅貴人或者好友擔任「神秘嘉賓」，等觀眾從嘉賓口中了解超級紅星鮮為人知嘅經歷。

嘉賓
--

* 第一集：李南星
* 第二集：鄭惠玉
* 第三集：范文芳
* 第四集：戚玉武
* 第五集：白薇秀
* 第六集：鐘琴
* 第七集：黃俊雄

事件
--

### 黃俊雄爆被欺凌引起新台兩地討論

黃俊雄喺第七集節目入面不點名話有一個台灣藝人欺凌佢，黃俊雄話佢會做一啲唔專業嘅舉動，搞到佢分心，然後就好開心咁串佢話『你以為你是阿哥』，黃俊雄仲話對方講咗一啲唔尊重嘅說話，最後令佢忍無可忍大發脾氣，淚灑片場，一度驚動監製出面調解。後來媒體矛頭直指李沛旭。李沛旭就諷刺佢，恭喜黃俊雄『紅了一點』。後嚟媒體再追查，發現楊君偉同埋台灣嘅朱芯儀都曾經俾畀李沛旭欺凌。李沛旭回應黃俊雄嘅時候，就話「清者自清」。

參考
--

1. ↑  *The Inner Circle - meWATCH* (英文), 喺2021-04-12搵到
2. ↑  王英敏, 文 / 蔡欣盈. 〈被李沛旭呛"恭喜你红了一点" 黄俊雄：一切随风而去 | 早报〉. *www.zaobao.com.sg* (英文). 喺2021-04-12搵到.
3. ↑  罗瑱玲, 文 /. 〈黄俊雄称遭霸凌事件 网民大爆李沛旭霸凌耍大牌有前科 | 早报〉. *www.zaobao.com.sg* (英文). 喺2021-04-12搵到.
4. ↑  〈黄俊雄遭霸凌延烧 杨君伟：被李沛旭吼"滚出去！"|中國報〉. 《中國報 China Press》 (美國英文). 2021-04-12. 喺2021-04-12搵到.
5. ↑  罗瑱玲, 文 /. 〈黄俊雄称遭霸凌事件 网民大爆李沛旭霸凌耍大牌有前科 | 早报〉. *www.zaobao.com.sg* (英文). 喺2021-04-12搵到.


|  |  |
| --- | --- |
| Stub icon | 呢篇同電視有關嘅文係楔位文。歡迎幫維基百科擴寫佢。睇 • 論 • 改 • 歷 |
**董冬冬**（英文：Dong Dongdong；1981年—），係中國音樂製作人。

簡歷
--

2003年，喺北京電影學院錄音系畢業。

2009年，為電視劇《老牛家的戰爭》創作片尾曲《時間都去哪兒了》，2013年，嗰首歌被揀做電影《私人訂製》插曲，選入2014年央視春晚。2013年，為電影《無人區》配樂，提名做第51屆台灣電影金馬獎最佳原創音樂獎。

2014年，為電影《心花路放》同《北京愛情故事》配樂，並憑住《終於等到你》攞到第21屆東方風雲榜「最佳作曲獎」。

2015年，為電影《奔跑吧兄弟》、《戰狼》、《道士下山》、《山河故人》創作主題曲。

2016年，憑住電影《夏洛特煩惱》嘅歌《一次就好》攞到首屆金羊獎澳門國際電影節「最佳電影原創音樂獎」。

2017年，董冬冬為電影《羞羞的鐵拳》，電視劇《人民的名義》、《歡樂頌2》、《大軍師司馬懿》等劇配樂、創作主題曲同插曲。

2021年，為電視劇《光榮與夢想》創作致敬曲《繁星璀璨的天空》
，為電視劇《天龍八部》創作愛情主題曲《無疾而終》等歌曲。

參考資料
----

1. ↑  103606. 〈"時間都去哪兒了"創作者為80後夫妻 兩人是師兄妹--教育--人民網〉. 《人民網》. 喺2018-06-06搵到. `{{cite web}}`: no-break space character in `|title=` at position 19 (help)CS1 maint: numeric names: 作者名單 (link)
2. ↑  網易. 〈第21屆東方風雲榜獲獎名單〉. 《網易娛樂》. 喺2018-06-06搵到.
3. ↑  〈金羊獎《夏洛》五獎成最大贏家 宋佳蔣勤勤同封影后〉. 《網易娛樂》. 喺2018-06-06搵到.
4. ↑  〈董冬冬陳曦揭秘《人民的名義》主題曲創作之路〉. 《新浪網》. 喺2018-06-06搵到.
5. ↑  〈《歡樂頌2》最虐狗的歌 董冬冬竟沒給楊宗緯？\_網易娛樂〉. *ent.163.com*. 喺2018-06-06搵到.
6. ↑  〈從《歡樂頌2》到《軍師聯盟》 董冬冬用音樂組CP\_網易娛樂〉. *ent.163.com*. 喺2018-06-06搵到.
7. ↑  〈光榮與夢想熱映，周深獻唱致敬曲《繁星璀璨的天空》上線酷我音樂〉. 《新浪科技》. 2021-06-10.
8. ↑  〈天龍八部主題曲《無疾而終》首發酷我音樂，周深空靈演繹江湖痴戀〉. 《鳳凰網音樂》. 2021-08-24.
**屯堡人**（粵拼：tyun4 bou2 jan4，普通話拼音：Túnpǔrén）係喺貴州嘅江南漢族移民，歸於穿青人呢類族群，又嗌**京族**ging1 zuk6、**鳳頭苗**fung6 tau4 miu4。佢哋係駐守西南嘅漢族官兵後裔，所謂「屯」指軍隊駐地，「堡」指平民居所，不過屯同堡無區別，西出貴陽百十公里就會見到佢哋呢種軍事、民居合一嘅石屋建筑。屯堡係最初雲貴漢人移民嘅據點。

移民史
---

### 背景

1381年，即係大明開國第14年，各地嘅軍閥勢力都平定曬，就剩雲貴同遼東嗟，雲貴係元朝梁王把匝剌瓦爾密嘅地頭。當年農曆九月，明太祖朱元璋派名將傅友德、藍玉、沐英兵分兩路攻雲貴。

十二月，明軍攞咗普定（今日安順市普定縣），貴州啲部族歸曬降，部隊就按計劃進軍雲南啦，點知無耐，歸降嘅部族叛亂。之後幾年，明軍行開下嗟，啲人就反叛，於是沐英向皇帝提出「調北征南」：將呢批江南、中原嘅精銳部隊長駐雲貴，學似漢代嘅屯田噉，平時耕田自養，出事就直接打仗。於是有十幾萬南征軍士作為明代第一批屯堡移民過去雲貴。

### 調北征南

想軍心穩定，靠屯田有糧喫重未夠。朱元璋就覺得要令呢班將士「有親屬相依之勢，有生理相安之心」，於是落令連佢哋啲親屬都要移民過去，於是就有第二批嘅移民。當時入貴州嘅士兵約12萬，加埋軍屬有42萬人，組成咗個軍屯體系。

軍屬係冚家搬趄，大批老嫩婦孺跋山涉水，艱難過行軍，所以之間互助、乃至結拜好多。比如今日安順嘅平壩縣有個天龍屯堡，由四姓張、陳、沈、鄭開創，四姓先祖都係軍屬，佢哋喺洞庭湖埋岸，一齊行古驛道入貴州，同舟共濟、克服艱險，為此四姓先祖都改名一齊叫做「征定」，流過天龍屯堡條河都叫做征定河。

明初貴州比較蠻荒，軍屯安定咗重要好多人來開發。於是政府鼓勵百姓移民西南，叫「就寬鄉」政策：除咗畀地、減稅，官府重出銀起有防禦功能嘅石堡來組織民屯。不過雖然政策優惠，始終故土難離，貴州又蠻荒，無咁多人自願去。於是湖廣等地方就「三丁抽一」強制移民。於是軍屯之外多咗民屯。

此外重有商屯：鹽原本係國家專賣嘅高利潤商品，朝廷爲咗改善邊境軍糧唔夠嘅狀況，畀啲商人去邊境販運糧草，然後許可呢啲商人賣鹽。不過長途運糧成本高、風險大，有啲商人乾脆請農民喺邊境當地墾荒、種軍糧，來換得賣鹽許可。

分佈
--

主要係安順，有300幾處屯堡，密度最高係七眼橋鎮，百幾平方公里內有40幾個屯堡，重保存得好好。

文化
--

屯堡人大部分來自江南，尤其係南京，因為來自京師，所以叫「京族」，來到一個落後嘅異域，就有種心理優越：唔同當地民族通婚，亦唔多同外界交流，屯堡內外嘅生活方式好唔同，即係文化孤島。「應天府乃我故鄉，有我族人，有我良田美宅」，呢種優越令佢哋好珍視傳統，結果保存咗六百年前嘅大明遺風，成為古代文化嘅現代遺留。

### 建筑

屯堡民居大多係磚石屋，以四合院爲單位，不過條村係有整體設計嘅，著眼於軍事功能。巷嘅兩邊都有石門，有外敵侵入條村，關埋石門就韞住佢啦。巷嘅牆壁有好多窿仔，用來監視、攻擊外敵。雖然係有軍事功能，不過細節上亦都精緻，比如垂花門、鏤空隔窗呢啲建筑元素，就係江南嘅木雕、石雕。

### 地戲

地戲係屯堡人特有嘅戲，由「軍儺」發展以來。「儺」（讀挪，no4）原本係戴住面具跳嘅祈福驅鬼儀式，軍儺用來喺軍中跳以振軍心。屯堡地戲重保存住戴面具、攞兵器嘅特點，題材主要係三國、楊家將啲戰爭故事。因為係軍隊後裔，所以文化尚武。

### 衣冠

佢哋重保存住大明衣冠，無受清朝剃髮易服嘅影響，到接近20世紀時依然係純正漢服。不過後來因為同外界接續多咗，服飾有啲滿化，不過依然係明代鳳陽唐裝。不過因為漢服失傳咗好耐，佢哋著住漢服返南京尋祖時畀人以為係少數民族。

女人嘅髮髻係三綹頭（綹讀柳，lau5），又叫鳳凰頭，後來啲漢人唔認得佢哋係漢族，以為佢哋係苗人，於是嗌佢哋做「鳳頭苗」。

啲女人追隨朱元璋個老婆大腳馬皇后，所以唔纏足，亦都畀其他族群笑做「大腳女」。

### 語言

佢哋有祖訓「離鄉不離腔」，重講緊明代江南話，至今同老式南京話同聲同氣。

註
-

1. ↑  堡讀pǔ唔讀bǎo，呢個係據佢哋啲話嘅讀音來定嘅，因爲佢哋講嘅係官話一支。粵語唔係官話，唔使跟住變。
2. ↑  佢哋曾經同其他穿青人一齊申請做少數民族，不過專家鑑定佢哋係舊時漢族移民。

攷
-

* 600年前從南京石灰巷遷出，貴州屯堡娘娘尋根
* 屯堡：苗嶺上最後的大明遺民
* 安順屯堡研究網
* 屯堡文化網
**屠呦呦**（粵拼：tou4 jau1 jau1；簡化字：**屠呦呦**；1930年12月30號—）係中國內地嘅女科學家兼醫學家、中國中醫研究院終身研究院兼首席研究員同青嵩素研發中心主任，浙江寧波人。亦係2015年諾貝爾生理學或醫學獎得主。

屠呦呦喺中藥同中西藥結合研究方面做咗好耐，最突出嘅貢獻係萃取出青嵩素同合成雙氫青嵩素。2011年9月拎過拉斯卡獎，2015年因研發咗全新嘅醫瘧疾方法，從而攞咗2015年諾貝爾生理學或醫學獎。

生平
--

屠呦呦喺1930年12月30日出世。「呦呦」爾個名係佢阿爸同佢起嘅，源自《詩經·小雅·鹿鳴》：「呦呦鹿鳴，食野之苹……呦呦鹿鳴，食野之蒿……呦呦鹿鳴，食野之芩……」。

屠呦呦細個嗰陣住喺舅父姚慶三喺開明街26號嘅居所道。1948年春天，屠呦呦進入效實中學讀書，1950年轉入寧波中學。

1951年畢業之後，屠呦呦考入北京大學醫學院，喺北大醫學院藥學系生藥專業讀書。1955年，佢由北京醫學院畢業。畢業後佢曾經培訓中醫兩年半，並一直喺中國中醫研究院做嘢，前後分別晉升為碩士生導師、博士生導師。宜家佢係中國中醫科學院首席科學家。

1961年1月，時任國務院總理周恩來任命屠呦呦為北京中藥研究所「五二三項目組」嘅組長，負責領導對傳統中醫藥文獻同配方嘅搜尋與整理。屠呦呦同佢嘅工作團隊希望由中國傳統醫學中尋找對抗瘧疾嘅物質。於是佢等查閱大量古代醫學典籍，察訪民間藥方，拜訪各地重在世嘅老中醫，揀出大概兩千個有關對抗瘧疾嘅藥方，篩選之後集中針對200種中草藥嘅380個可能藥方研究，最終鎖定由青蒿裡面提取抗瘧疾藥 。提取抗瘧疾藥嘅實驗一開始並唔順利，因為當時嘅中藥方劑全部需要煎煮，但係高溫會破壞澌啲青蒿素。後來屠呦呦佢等喺晉朝（公元340年）葛洪嘅《肘後備急方》第三卷裡面發現徂一種唔同嘅服藥方法：「青蒿一握，以水二升漬，絞取汁，盡服之」，從而獲得靈感，改為用乙醚萃取黃花蒿，再經過一系列純化，獲得青蒿素。青蒿素抗瘧疾十分有效，但係單一使用容易造成抗藥性。因此喺1990年代，瑞士諾華公司（Novartis）以青蒿素為基礎製成徂複方藥物。爾種複方藥物被世界衛生組織列入「基本藥品」目錄，成為瘧疾嘅標準治療方案，向全世界推薦。

青蒿素挽救了幾百萬名瘧疾患者嘅生命，但係屠呦呦就付出徂相當沉重嘅個人代價。屠呦呦啱啱參加五二三項目嗰陣，曾經一個人前往河南，返到河南嗰陣佢個女竟然唔認得佢。後來丈夫被共產黨送徂去「五七幹校」改造，夫妻長年被迫分居兩地。

2011年，屠呦呦因為對以青蒿素對抗瘧疾嘅療法作出徂巨大貢獻而榮獲拉斯卡臨床醫學獎。2015年，佢同愛爾蘭科學家威廉·C·金比爾、同日本科學家大村智榮，一齊榮獲當年嘅諾貝爾生理學或醫學獎。

註釋同參考
-----

### 註釋

1. ↑  北大醫學院1952年由北大獨立，改名做北京醫學院。1985年昇格為北京醫科大學，2000年5月4日同北大重新合併，成為北大嘅醫學部。
2. ↑  2005年改名做中國中醫科學院
3. ↑  粵語翻譯：「採集一隻手抓得住嘅咁多青蒿，用兩昇水浸，然後擰澌啲青蒿汁出來，飲澌佢。」

### 參考

1. 1 2  刘永平 (2011年). 《《屠呦呦，中国距"诺贝尔奖"最近的人》》 (中國中文). 长沙: 老年人杂志社. pp. 20页. ISSN 1007-2616.
2. ↑  〈屠呦呦曾就读效实和宁中 祖屋位于开明街〉. 中国宁波网. 2015-10-05. 原著喺2015-10-06歸檔. 喺2015-10-05搵到.
3. ↑  〈屠呦呦〉. 中国中医科学院中药研究所. 原著喺2011-09-06歸檔. 喺2011-09-13搵到.
4. ↑  〈屠呦呦是谁？〉. 凤凰网. 中国新闻周刊. 2015-10-05. 喺2015-10-05搵到.
5. ↑  〈被称为青蒿素之母 为验证抗疟疗效曾以身试药〉. 搜狐. 喺2015-10-06搵到.
6. ↑  圖解2015諾貝爾獎 這些得主如何改變世界 互聯網檔案館嘅歸檔，歸檔日期2015年10月15號，.，中央通訊社，2015年10月14日
7. ↑  D. MNeil (17 January 2012). "For Intrigue, Malaria Drug Gets the Prize". New York Times. 喺20 April 2013搵到.
8. ↑  《世界卫生组织基本药物标准清单（第16版）》 (PDF). 世界衛生組織. 2009–03. p. 12. 喺2015-10-05搵到.`{{cite book}}`: CS1 maint: date format (link)
9. ↑  《屠呦呦受中醫啟發 獲諾貝爾醫學獎》. 台灣醒報. 2015-10-05. 喺2015-10-05搵到.
10. ↑  "Tu Youyou". 拉斯科基金会. 12 September 2011. 原著喺2015年10月8號歸檔. 喺12 September 2011搵到.

出面網頁
----

* 中国中医科学院研究生导师简介——屠呦呦
* 新浪"大人物"专题：屠呦呦：离诺贝尔奖最近的中国女人
* 科学网"屠呦呦获拉斯克奖"专题报道
* 浙江宁波籍女科学家屠呦呦获得诺贝尔奖.浙江在线网

| * 睇
* 傾
* 改
國家最高科學技術獎得主 |
| --- |
| 

|  |  |  |  |  |  |
| --- | --- | --- | --- | --- | --- |
|     | 
2000年 吳文俊、袁隆平2005年 葉篤正、吳孟超2010年 師昌緒、王振義2015年 *從　缺*2020年 顧誦芬、王大中
 | 
2001年 王　選、黃　昆2006年 李振聲2011年 謝家麟、吳良鏞2016年 趙忠賢、屠呦呦
 | 
2002年 金怡濂2007年 閔恩澤、吳征鎰2012年 鄭哲敏、王小謨2017年 王澤山、侯雲德
 | 
2003年 劉東生、王永志2008年 王忠誠、徐光憲2013年 張存浩、程開甲2018年 劉永坦、錢七虎
 | 
2004年 *從　缺*2009年 谷超豪、孫家棟2014年 于　敏2019年 黃旭華、曾慶存
 |

 |
星馬風格嘅海南雞飯，特點係配三色醬
泰國風格嘅海南雞飯，特點係只係得酸辣汁
**海南雞飯**係響世界各國出晒名嘅一道飯菜，好多唐人餐館都賣，原型係海南島嘅「文昌雞飯」。雞嘅做法同一般白切雞冇乜大分別，重點係碗飯，一定要以雞油雞湯去煲。海南雞飯係由海南人將文昌雞飯帶到去星馬演變出嚟同埋發揚光大，當地嘅海南雞飯通常都配酸辣醬、甜豉油同埋薑茸一齊食。

起源
--

海南雞飯係源自海南島嘅文昌雞飯，關於呢個飯嘅歷史有好幾種講法。有人話佢係嚟自星加坡一位叫王義元（Wong Yi Guan）嘅人，佢1936年去到星加坡搵食，開始拎住個竹籮喺星加坡附近一帶叫賣，後唻有啲積蓄，就開始喺茶餐室入面開檔賣雞飯。因為王義元賣嘅雞飯好出名，慢慢就開始喺馬來半島各地流傳。

但根據馬來西亞嘅講法，最早將海南雞飯發揚光大嘅係嚟自海南島嘅梁居清，喺1920年代，佢開始喺馬六甲跟啲同鄉一齊學藝整雞飯，並且喺1930年代移居雪蘭莪嘅巴生開檔擺賣。

另外，喺吉隆坡蘇丹街有間好出名嘅海南雞飯店——南香，喺1938年開業，都有好耐歷史。

不過美食家蔡瀾喺《海南雞飯研究》提到：「海南雞飯該歸功於星加坡『瑞記』餐廳的老闆莫履瑞這個人。莫履瑞在二十世紀二三十年代從海南島到星加坡以賣雞飯為生，他與一般小販不同，用雙手提着兩個竹籠：一個裝雞，一個裝飯，圓圓胖胖的飯球頗有特色」。

同海南文昌雞飯嘅差異
----------

海南雞飯雖然係由海南嘅文昌雞飯演變而成，但係做法已有差異，已經演變成一種唔同料理。海南雞飯係將雞放入水浸熟，文昌雞係隔水清蒸而成，文昌雞嘅口感比海南雞飯濕潤。

香港特別行政區行政長官林鄭月娥喺2021年4月21號Facebook專頁講述出席博鰲亞洲論壇行程，貼文末段表示「我希望好快見到香港青年去海南實習、就業、創業，享受椰林樹影同港人鍾意嘅海南雞飯！」，引起咗星馬兩地網民強烈不滿。因為海南雞傳到東南亞發揚後，早已經涇渭分明，文昌雞同海南雞分庭抗禮，文昌雞傳到南洋後，兜兜轉轉就靠家鄉煮法賣雞，慢慢演變出海南雞飯，係當地華僑演變出嚟一種文化融合食物。

菜譜
--

* Singapore Hainanese Chicken Rice from Let's get Wokking!
* Hainanese Chicken Rice Recipe from Rose's Kitchenette

第樣菜
---

* 白切雞
* 文昌雞
* 蜑家雞
* 貴妃雞
* 芽菜雞
《**你也可以是天使3**》（英文：You Can Be An Angel 3），係新加坡新傳媒私人有限公司製作嘅電視劇，由鄭惠玉、方展發、蔡琦慧、陳泂江、黃思恬、陳麗貞、羅美儀、吳勁威、陳維恩同埋劉琦主演。

故事
--

愛德醫院進行健康檢查，負責社區護理Community Care Team（CCT）嘅APN袁斌（方展發飾演）見若君（鄭惠玉飾演）冷靜應付緊急事故，建議若君轉到社區護理，領導一個小組。若君了解咗CCT嘅工作後，欣然接受挑戰。同時，CCT亦迎來咗袁凱（吳勁威飾演）、英傑（陳維恩飾演）、曉柔（羅美儀飾演）等後生嘅新護士同埋啱啱調來嘅護士長夏雨恬（蔡琦慧飾演）。思彥（黃思恬飾演）表示對社區護理有興趣並加入CCT，同新加入嘅夏耀陽（陳泂江飾演）喺若君領導嘅小組之下。

當佢哋喺新嘅領域上奮鬥嘅時候，問題開始漸漸出現。若君嘅老公喺國外失踪，仲發現佢撫養咗一個患有心臟病嘅女仔。雨恬同耀陽遇見咗當年拋妻棄子嘅阿爸，始終無法原諒佢。袁斌嘅前女友病重住院，袁斌因為過去唔夠關心佢，對佢愧疚。咁多個護士可唔可以面對生活上嘅挑戰，喺各自嘅工作上發光呢？

劇集歌曲
----

呢套劇嘅主題曲《守護你的善良》由陳偉聯主唱，插曲《大大的愛》由陳泂江同羅美儀合唱。

提名同獎項
-----

喺2019年紅星大獎入面，呢套劇入圍最佳戲劇，另外陳泂江、林慧欣同陳麗貞分別憑呢套劇入圍最佳男主角、青蘋果獎同最佳女配角；陳偉聯就憑主唱呢套劇嘅主題曲入圍最佳主題曲。不過，最後就只係得陳偉聯攞到獎。

睇埋
--

* 《你也可以是天使》
* 《你也可以是天使2》

參考
--

1. 1 2  〈You Can Be An Angel 3 你也可以是天使3〉. *Content Distribution*. 喺2021-04-22搵到.
2. ↑  〈《你也可以是天使3》大換血！|中國報〉. 《中國報 China Press》 (美國英文). 2018-05-22. 喺2021-04-22搵到.
3. ↑  《你也可以是天使 3 (电视原声带)》 (英文), 喺2021-04-22搵到
4. ↑  李妙音, 文 /. 〈《红星大奖2019》公布入围 两对夫妻档争夺视帝视后 | 早报〉. *www.zaobao.com.sg* (英文). 喺2021-04-22搵到.
《**屬於**》（**Where I Belong**）係新加坡女歌手蔡健雅喺2001推出嘅歌曲，佢係當年新加坡嘅國慶主題曲，全場3分25秒，有華語版同英文版。呢首歌帶有輕微嘅搖滾味道，又帶一啲溫馨嘅風格，當年一推出就成為咗新加坡嘅大熱歌曲。去到2013年，呢首歌由一批學校合唱團重新演繹，向新加坡兩名前總理李光耀同埋吳作棟致敬。

背景
--

呢首歌本來係《Sing Singapore》項目入面，由蔡健雅自己作曲，吳慶康填詞。首歌之後喺2001年初喺*Atomic Studios*錄製，並且由Mo Lee負責混音。呢次亦係新加坡政府首次無搵佢哋嘅御用音樂人李炳文參與國慶歌曲嘅創作。

蔡健雅話過，個創作靈感源自佢長期喺國外打拼歌唱事業，每次返新加坡嘅途中，都會有一股歸心似箭嘅感覺，無任何地方比屋企更有安全感，新加坡對佢嚟講正正係英文版歌詞入面最後一句『this is where I belong』。

喺2001年7月，呢首歌正式喺一個記者招待會入面推出，幾日之後迅速成為新加坡嘅大熱，仲攞到白金地位。喺2001年嘅新加坡國慶慶典入面，蔡健雅亦親自演繹呢首歌。新加坡政府當年為咗準備蔡健雅呢段表現，不惜動員全國人力物力，喺各級政府機關、學校團體發送簡譜，甚至有請音樂老師開班教人點唱，仲急召蔡健雅回國準備同埋參加國慶嘅人員（政府官員、軍警、學生）預演、現場教唱呢首歌。

另外，呢首歌亦係唯一一首有推出EP嘅新加坡國慶主題曲。

參考
--

1. ↑  "NDP Official Soundtrack". 原著喺2012年8月6號歸檔. 喺2021年2月15號搵到.
2. ↑  *Tanya Chua – Where I Belong 属于 (2001, CD)* (英文), 喺2021-02-15搵到
3. 1 2  黄靖晶, 文 / (2012-08-04). 〈国庆主题曲 从激昂走入温馨〉. 《早报》 (簡體中文). 原著喺2021-02-16歸檔. 喺2021-02-15搵到.
4. 1 2 3  〈新加坡歌手蔡健雅新专辑受好评(附图)〉. *ent.sina.com.cn*. 喺2021-02-15搵到.
5. ↑  NLB Music SG Database: Where I Belong by Tanya Chua
6. ↑  〈新加坡请歌手蔡健雅领唱国庆歌〉. *www.chinanews.com*. 喺2021-02-15搵到.
7. ↑  〈» 新加坡急召蔡健雅，教唱國慶歌『屬於』〉. 《iNEWS銀河娛樂新聞》 (臺灣中文). 喺2021-02-15搵到.

出面網頁
----

* Official NDP website
* Official Music Video
《**葡萄牙人**》（葡萄牙文：A Portuguesa），係葡萄牙共和國嘅國歌。歌詞譜自亨利克·洛佩斯·德·孟東薩（Henrique Lopes de Mendonça），由歐弗利多·奇（Alfredo Keil）作曲。由於英國喺19世紀末落最後通牒挑釁葡萄牙，要葡萄牙軍隊退出喺安哥拉同莫三鼻給之間嘅領土，激起咗民族主義嘅熱潮，所以誕生咗呢首富有戰鬥力嘅歌。1910年葡萄牙共和國成立，呢首歌成為國歌。

歷史
--

19世紀末，正值葡萄牙共和運動興起嘅時候，葡萄牙布拉干薩王朝提出咗粉紅地圖計劃，希望佔領葡屬安哥拉同葡屬莫三鼻給之間嘅英國殖民地（即係今日嘅贊比亞全境同今日津巴布韋部份領土），重向本國百姓加重徵稅，作為實行計劃嘅資金來源。

1890年1月11號，英國發出最後通牒，要求葡萄牙全面放棄佢嘅粉紅地圖計劃。之後英方更派軍艦遠赴首都里斯本港口，威脅葡方如果唔下令撤走非洲莫三鼻給同安哥拉之間嘅葡萄牙軍隊，就會對里斯本開火。朝廷喺英國嘅威脅下，唯有應承英方嘅條件。

朝廷被迫接受英國條件呢件事傳出，國內民眾譁然、重發生騷亂；原本因徵稅而仙都唔仙下嘅葡萄牙民眾，對國王不滿嘅程度火上加油；令佢哋對君主起疑，希望推冧王室，建立共和。

共和黨人作家孟東薩有感於此，作咗一首詩，敦促佢嘅同胞為祖國戰鬥（Pela Pátria lutar），重透過描寫海軍來稱頌國家，尤其係15到16世紀嘅歷史。歐弗利多·奇（Alfredo Keil）為首詩作曲，呢首歌即刻得人鍾意，表達咗葡萄牙人對葡萄牙當局向英國人跪地喂豬乸嘅唔啹。

1891年1月31號，共和主義者喺葡萄牙北部城市波圖起革命，高唱呢首歌。後來革命被鎮壓，歌曲亦被取締。1910年10月5號，革命成功推冧布拉干薩王朝，廢除君主制，建立葡萄牙共和國。1911年，呢首歌正式立法變咗葡萄牙嘅國歌。

1999年12月20號，《葡萄牙人》喺澳門嘅國歌地位畀《義勇軍進行曲》取代咗。

歌詞
--

呢首歌嘅歌詞淨係包含孟東薩原詩入面嘅第一段同重句，之前原詩嘅第二同第三段都冇納入歌詞入面；而歌詞重句入面嘅第五句係"Contra os canhões marchar, marchar!"，意思係「冒住炮火前進，前進！」；但原詩係"Contra os Bretões marchar, marchar!"，意思係「冒住英寇前進，前進！」。

| 葡萄牙國歌 Hino Nacional Português |
| --- |
| 葡文原文 | 相若翻譯 |
| 第一段 |
| Heróis do mar, nobre povo,
Nação valente, imortal,
Levantai hoje de novo
O esplendor de Portugal!
Entre as brumas da memória,
Ó Pátria sente-se a voz
Dos teus egrégios avós,
Que há-de guiar-te à vitória! | 海上嘅英雄，高貴嘅人民
英勇同永恆嘅國度，
等今天再次騷下
葡萄牙嘅輝煌喇！
喺記憶嘅迷夢入面
祖國發出咗佢嘅吼聲：
你哋偉大嘅祖先
一定會領導你哋直到贏爲止！ |
| 重句 |
| Às armas, às armas!
Sobre a terra, sobre o mar,
Às armas, às armas!
Pela Pátria lutar
Contra os canhões marchar, marchar!(\*) | 擸起架罉！擸起架罉！
捍衛疆土！保衛領海！
擸起架罉！擸起架罉！
為祖國戰鬥喇！
冒住炮火前進，前進！(\*) |
| 第二段 |
| Desfralda a invicta Bandeira,
À luz viva do teu céu!
Brade a Europa à terra inteira:
Portugal não pereceu
Beija o solo teu jucundo
O Oceano, a rugir d'amor,
E teu braço vencedor
Deu mundos novos ao Mundo! | 昇起唔能夠侵犯嘅旗幟，
飄揚喺活躍光明嘅半空中！
令歐洲喺大地上嗌
葡萄牙重未消失！
錫下你哋嘅土地喇！
海洋、愛嘅咆哮、
同你凱旋嘅軍隊
已喺塵世入面建立咗新嘅世界喇！ |
| 重句 |
| 第三段 |
| Saudai o Sol que desponta
Sobre um ridente porvir;
Seja o eco de uma afronta
O sinal do ressurgir.
Raios dessa aurora forte
São como beijos de mãe,
Que nos guardam, nos sustêm,
Contra as injúrias da sorte. | 向旭日致敬
喺開心嘅遠景中；
令進攻嘅回波
成為重生嘅徵兆！
燦爛黎明嘅光映
就是媽媽嘅摯吻
用來維持我哋，支撐我哋
抵抗瞬間嘅侮辱。 |
| 重句 |

睇埋
--

* 葡萄牙國歌--葡萄牙人
* A Portuguesa - 葡萄牙政府網站 （葡萄牙文）

* Hino Nacional - 慶祝葡萄牙共和國成立一百週年網站 （葡萄牙文）
**基督教榕樹頭之光協會**（英文：**Light of Yung Shu Tau Christian Society**，簡稱**榕光**），係香港一個基督教社會服務機構，服務生活上同心靈上有需要嘅基層群體，包括獨居長者、單親家庭、新來港危機家庭等。

簡介
--

「基督教榕樹頭之光協會」原名「基督教榕樹頭之光教會」，係一間基層教會，喺1988年1月7號創立。最初中國神學研究院「基福課程」六位神學生喺油麻地榕樹頭公園佈道，進行探訪，開設查經班同團契。1988年3月舉行第一次崇拜，1990年5月擴展到深水埗楓樹街公園佈道，成立據點到而家。1993年至1997年期間開辦「常樂及祈樂臨時男子宿舍」。2000年1月再開展通州街公園佈道事工。

喺1995年12月12號由社團註冊改為有限公司註冊，全名改為「基督教榕樹頭之光協會有限公司」。雖然個名叫做協會，不過仍然會舉辦：團契、小組、崇拜、佈道、關懷、服務等，實行身兼教會、機構同宣教嘅責任。

會友大部份係貧窮人，所以協會喺經濟上未能夠自立。喺油麻地同深水埗兩區都有小組同崇拜，接觸到嘅都係基層人士，包括：獨居老人、露宿者、道友、弱智人士、精神病康復者、新來港人士等。

事工同服務
-----

### 探訪

有啲老人家好耐都冇人探佢哋，榕樹頭之光嘅同工或義工會去醫院或床位探望佢哋，安慰佢哋，亦藉此鼓勵佢哋認識信仰。

### 「新來港危機家庭」緊急援助服務

榕樹頭之光自99年中開始接觸好多稱之為「新來港危機家庭」嘅個案，例如持雙程証（部份或持單程証）嘅婦女，帶埋有單程証年紀細嘅仔女嚟到香港之後，因為種種原因而搵唔到親人，喺投靠無門之下，生活陷入絕境。榕樹頭之光就喺1999年中開展「新來港危機家庭」緊急援助服務。基於資源所限，只能夠選取部份個案提供服務。

### 神愛之家（緊急援助宿舍）

榕樹頭之光喺2000年9月開辦呢種宿舍，為喺危機中嘅孤兒寡婦提供臨時住宿服務，幫助佢哋渡過難關。「神愛之家」宿舍服務咗11年，截至2012年1月，受惠家庭有234個，但由於缺乏基金運作而停辦，2012年1月31號呢項服務正式完滿結束。雖然宿舍停辦，榕樹頭之光仍然關心危機家庭需要同支援。

### 鄰舍關懷服務

* 小學生功課輔導班
* 學生文具贈送計劃
* 愛心糧倉

出面網頁
----

* 基督教榕樹頭之光協會嘅官方網站
**海嘯警告**（英文：Tsunami Warning）係猛烈地震預計會產生或已產生海嘯，導致香港受顯著海嘯（即海嘯高度比正常水位高出0.5米以上）影響，並會喺3個鐘內抵達香港嗰陣，由香港天文台發出嘅警告信號。

2004年12月南亞海嘯發生後，香港天文台喺2005年9月設立海嘯警告，係天文台最新設立嘅正式警告。呢項警告設立到依家仲未真正發出過，只係誤發過一次。

誤發海嘯警告
------

海嘯警告由制定到依家，從未實際出過。但喺2007年4月3號中午天文台就因人手出錯，而喺「每小時溫度及濕度報告」錯誤寫咗「海嘯警告現正生效」，之後喺下晝12點20分更正有關資料，並喺下晝2點40分透過傳播媒介作出道歉聲明。

參考
--

1. ↑  〈2007年4月3日天氣稿第082號-每小時溫度濕度報告〉. Info.gov.hk. 2007-04-03. 原著喺2012-09-02歸檔. 喺2013-07-17搵到.
2. ↑  香港天文台 (2007-04-04). 〈香港天文台新聞公佈：天文台為4月3日誤發海嘯警告致歉〉. 原著喺2011-12-08歸檔. 喺2020-04-06搵到.

連出去
---

* 海嘯警告 - 香港天文台 Wayback Machine嘅版面存檔備份
* 海嘯報告及警告 - 香港天文台 Wayback Machine嘅版面存檔備份
* 香港天文台－海嘯警告狀況 Wayback Machine嘅版面存檔備份
* 香港天文台－海嘯報告 Wayback Machine嘅版面存檔備份
* YouTube上面嘅海嘯的成因及影響
* YouTube上面嘅氣象冷知識：海嘯
海印東川名店運動城停業前嘅南門公園附近
廣東電台音樂台喺商場停業前，曾經喺海印東川名店運動城3樓開過檔。
 **海印東川名店運動城**（粵拼：hoi2 jan3 dung1 cyun1 ming4 dim3 wan6 dung6 sing4）
係中國廣東廣州冇咗嘅商場，位置喺越秀區東川路93號，間嘢喺2001年7月21號開業，但後嚟因租期期滿，俾廣東省人民醫院方收返地皮嚟擴大總院嘅原因，2016年10月16號停業兼撤場。

佢開業期間，曾經係中國大陸最大規模、最多名牌舖林立嘅運動主題式商場，從專業戶外運動到後生嘅運動風格都有。喺商場南邊曾經有籃球場、網球場、乒乓波場、人造攀岩等運動場所，但後嚟得返籃球場同乒乓波場。原先籃球場喺每個週末都有三人籃球賽同其他場都有細型體育表演，但喺2016年中都取消嗮。

另外，廣東電台音樂台（FM 99.3同FM 93.9）曾經喺呢間商場嘅3樓開過業。

後續
--

海印東川名店運動城停業之後，入面嘅舖頭集體搬到海港城一帶繼續做生意，廣播部亦會改造成其它機構。

註
-

1. ↑  〈海印东川名店城10月要撤场？管理方称尚未定〉. 廣州日報大洋网. 2016-08-04. 原著喺2016-08-06歸檔. 喺2017-03-10搵到.
2. ↑  〈15年了，如今东川名店运动城结业撤场！广州仔女的第一对波鞋都是在那里买的……〉. 廣州日報大洋网. 2016-10-17. 原著喺2017-01-14歸檔. 喺2017-03-10搵到.
3. ↑  海港城將接力名店城 每日頭條 （2016-09-05）

有關嘅書
----

* 广州玩全攻略 第93页　　广西师范大学出版社 ISBN 978-7-5633-9852-2